Minggu Ini Adalah Minggu Yang Penting Untuk Menentukan Hala Tuju Ekonomi AS, Terutamanya Hari Ini!

US Dollar kekal meneruskan dagangan dengan kenaikan sederhana pada hari ini dengan kebanyakan pelabur percaya, ucapan Yellen lewat hari ini bakal memberi petunjuk mengenai masa depan ekonomi terbesar itu.
US Dollar yang mengukur kekuatan Dollar kali terakhir dinilai pada 94.718.
 Menurut Jennifer Vail, Ketua Penyelidikan Pendapatan Tetap, Bank Pengurusan Kekayaan di Portland, terlalu banyak jangkaan bagi ucapan tersebut. Namun, beliau yakin Yellen bakal menjawab semua persoalan yang berkaitan dengan hala tuju kadar AS.
Selepas data positif yang dikeluarkan oleh Amerika Syarikat sebelum ini, kebanyakan pegawai Fed beranggapan bahawa ini adalah masa terbaik bagi kenaikan kadar secara beransur-ansur.
5 Ciri yang Anda Perlu Faham Jika Ingin Menjadi Trader Berjaya!


Momentum Terjunan EUR/USD Dah Habis? Jaga-Jaga!

Berbanding dagangan sepanjang minggu ini, sesi New York pada Khamis mula melihat permintaan yang menyusut buat US dolar. Sejak awal minggu, matawang utama itu telah pamerkan pengukuhan berterusan berikutan sentimen pasaran yang berisiko.
Berkemungkinan pada penghujung minggu bakal berlaku aktiviti pengambilan keuntungan (profit-taking) oleh para pedagang pada posisi dagangan sebelum ini.
Data tuntutan pengangguran di Amerika Syarikat (AS) yang diterbitkan semalam pada angka yang masih tinggi pada 870,000 turut membantutkan pengukuhan US dolar pada dagangan penghujung minggu.
Perkembangan di Dewan Rakyat AS, demokrat sedang mengusahakan pakej rangsangan Coronavirus yang bernilai $2.2 trilion berkemungkinan diundi pada minggu hadapan.
Pada carta harga bagi pasangan matawang EUR/USD, harga dilihat telah membuat penurunan ke paras terendah mingguan terbaru semalam ke paras 1.16240 yang merupakan zon RBS (resistance become support).
Namun, sebaik menyentuh paras tersebut, harga kembali membuat kenaikan semula mencatatkan paras tertinggi harian semalam sekitar 1.16850.
 Kenaikan ke paras tersebut juga cuba untuk melepasi paras halangan Moving Average 50 (MA50) namun masih gagal menunjukkan isyarat lebih jelas susulan pergerakan mendatar harga pada garisan MA50 tersebut sehingga dagangan bersambung di sesi Asia pagi ini.
Jika penurunan harga masih berterusan, harga akan kembali semula ke zon RBS yang dicecah semalam dan akan cuba untuk menembusi paras 1.16000.
Destinasi penurunan selanjutnya dilihat pada paras sokongan 1.15000.
Namun, jika perubahan trend berlaku, harga bakal membuat kenaikan melepasi zon SBR (support become resistance) 1.17200 sebelum ke paras tumpuan 1.18000 semula.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


ADP-NFP : Tambahan Pekerjaan Kurang Daripada Jangkaan

Jumlah pekerjaan di Amerika Syarikat bertambah sebanyak 177,000 pada bulan lalu kurang daripada jangkaan pasaran 190,000. Tidak banyak reaksi matawang US dolar selepas data ini dikeluarkan pada pukul 8.15 malam tadi dengan matawang greenback sedikit lemah setakat ini.
Data pekerjaan ini dikeluarkan oleh ADP (Automatic Data Processing), manakala data NFP pula dikeluarkan oleh Jabatan Buruh A.S. sendiri.
 Hubungan antara data ADP-NFP dan data NFP yang dikeluarkan pada Jumaat agak lemah sejak beberapa bulan lalu. Ini menunjukkan pasaran tidak boleh bergantung 100% kepada ADP-NFP untuk melihat data NFP pada Jumaat.
Walaupun begitu, data hari ini menunjukkan prestasi yang masih kukuh di Amerika Syarikat yang akan menambah keyakinan dalam pasaran buruh Amerika Syarikat.
Diingatkan kepada para pembaca bahawa pada 6 Julai ini bersamaan hari Jumaat, laporan Non-Farm Payroll untuk bulan Mei akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang besar kepada pasaran. Data ‘average hourly earnings’ juga akan menjadi tumpuan The Federal Reserve sebagai petunjuk trend kenaikan kadar gaji.


Apakah Yang Bakal Berlaku Kepada Emas Jika Fed Menaikkan Kadar?

Logam emas didagang sederhana pada hari Selasa, sementara mesyuarat lembaga Fed yang akan dijalankan pada akhir bulan ini masih menjadi fokus.
Emas di Comex New York Merchantile Exchange meningkat 0.11%.
Semalam, harga emas meningkat mendadak semasa sesi Eropah selepas mencatat prestasi paling teruk sejak September 2013.
 Pada hari Jumaat lepas, harga emas merosot kepada $1,243.20 berikutan pengukuhan US Dollar yang langsung tidak terjejas walaupun data pekerjaan AS dilapor agak mengecewakan pasaran.
Laporan yang kurang memberangsangkan itu dikatakan tidak akan menghalang Fed untuk menaikkan kadar sebelum hujung tahun ini.
Emas adalah sensitif kepada pergerakan kadar oleh AS. Sebarang peningkatan kadar AS akan menyebabkan pengukuhan matawang gergasi.
Emas akan melemah sekiranya matawang gergasi terus mengukuh kerana emas dinilai berbanding matawang tersebut.


PMI Sektor Pembuatan US Naik ke Paras Tertinggi 13 Tahun Lalu

Aktiviti industri sektor pembuatan U.S meningkat pada bulan September berdasarkan laporan industri yang dikeluarkan pada Isnin. Aktiviti perkilangan ini melonjak ke paras tertinggi 13 tahun lalu pada September dengan sokongan dari indeks tempahan baru.
Berdasarkan laporan institut pengurusan pengeluaran (ISM), indeks aktiviti pembuatan naik kepada 60.8 pada September berbanding 58.8 pada bulan Ogos.
Bacaan melebihi 50 menunjukkan prestasi positif sektor pembuatan manakala bacaan di bawah 50 menunjukkan prestasi negatif. Sektor pembuatan Amerika Syarikat mewakili 12% daripada keseluruhan ekonomi Amerika Syarikat.
 Indeks pekerjaan dalam sektor pembuatan meningkat kepada 60.3 berbanding 59.9 dan mengatasi jangkaan pengalisis yang menjangkakan bacaan 58.0.
Indeks tempahan baru meningkat kepada 64.6 pada bulan September berbanding 60.3 pada bulan Ogos. Indeks pembayaran harga meningkat kepada 71.5 dari 63.0 pada bulan Ogos, peningkatan ini merupakan peningkatan tertinggi sejak Mei 2011.
US dolar mengukuh secara signifikan selepas data ini dikeluarkan pada pukul 10 malam tadi dengan keyakinan terhadap aktiviti ekonomi di US walaupun dengan bencana Taufan Harvey dan Irma yang membadai Amerika Syarikat bulan lalu.


Indeks US Dolar Jatuh Selepas Naik Ke Paras 92.50 Selepas FOMC

Di sesi dagangan Eropah, indeks US Dolar dilihat mengundur daripada paras tertinggi 92.50 ke paras 91.21 setakat jam 6 petang.
Indeks dolar yang mengukur kekuatan greenback berbanding enam matawang lain melonjak ke pertengahan 92.00 awal pagi tadi berikutan nada hawkish yang tidak dijangka keluar dalam keputusan mesyuarat FOMC hari ini.
Mengikuti jejak yang sama pada kenyataan bulan Jun lalu, pembuat dasar Fed sebulat suara mengekalkan kadar faedah mereka di samping mengumumkan pengecilan penyata imbangan pada bulan Oktober, bermula dengan $6 billion daripada aset kewangan dan $4 billion daripada yang hutang rumah yang disokong kerajaan (MBS)
 Berkenaan inflasi pula, pengerusi Fed, Janet Yellen mengulas bahawa kadar inflasi yang bergerak perlahan hanya bersifat sementara, dan menjangkakan inflasi akan kembali pulih ke arah sasaran 2% Fed dalam jangka masa sederhana.
Antara faktor lain menekan indeks US dolar sedikit rendah adalah matawang Euro yang menguat selepas buletin ECB dikeluarkan hari ini serta pengumuman persediaan penggunaan overnight interest rate (OPR) ECB yang baru. Euro antara matawang yang memegang hampir 60% daripada kekuatan indeks tersebut.
Pasangan matawang EUR/USD naik 0.15% kepada 18 pips.


Pasaran Jangka EUR/USD Menjunam Selepas Mesyuarat ECB Berakhir?

US dolar kembali bergerak susut semula dari paras tertinggi 3 bulan pada dagangan Rabu semalam berikutan sentimen berisiko pasaran sedikit reda sementara pasaran saham Amerika Syarikat (AS) menunjukkan peningkatan positif. Pun begitu, pelabur masih tetap berwaspada.
US dolar sebagai mata wang safe-haven kembali lemah semula memberi ruang kepada mata wang utama yang lain dalam pasaran untuk meningkat.
Namun, hasil perbendaharaan 10-tahun AS menunjukkan peningkatan ke paras 1.30% setelah merosot ke paras sekitar 1.13% sebelumnya.
Mata wang Euro juga turut pamerkan peningkatan berbanding US dolar namun, pelabur akan berhati-hati menunggu keputusan mesyuarat dasar bank pusat Eropah hari ini.

Pada carta harga pasangan mata wang EUR/USD, harga yang bergerak rendah sekitar paras 1.17500 semalam dilihat kembali meningkat semula sehingga ke paras 1.18000.
 Harga juga telah melepasi paras halangan Moving Average 50 (MA50) pada rangka masa 1 jam untuk isyarat awal memulakan trend bullish.
Kenaikan di atas zon 1.18000 akan memberi jangkaan kenaikan harga menuju sehingga ke paras 1.19000 pada zon SBR (support become resistance).
Namun, pelabur menjangkakan besar kemungkinan untuk European Central Bank (ECB) meneruskan dasar yang longgar pada mesyuarat terbaru dan memberi kesan negatif terhadap pergerakan Euro.
Harga boleh jatuh sehingga ke zon support terbaru pada 1.17200-1.17000 sekaligus mencatatkan paras terendah terbaru sejak April lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelabur Waspada, Semua Mata Pada Mesyuarat BOE!

Menghitung detik menuju mesyuarat polisi Bank of England (BOE), pelabur terus berwaspada dengan meletakkan dagangan pound kekal stabil berbanding US dolar pada sesi Eropah.
BOE dijangkakan secara meluas akan meningkatkan kadar faedah sebanyak 50 mata asas selepas Gabenor Andrew Bailey memberi isyarat bahawa kenaikan tersebut akan dipertimbangkan pada mesyuarat akan datang.
Sekiranya bank pusat itu benar-benar menaikkan kadar sebanyak setengah mata asas, ia akan menjadi yang pertama sejak tahun 1997.
 Bagaimanapun, kenyataan susulan daripada bank pusat dan Bailey selepas keputusan tersebut akan diteliti oleh pelabur yang bimbang bahawa BOE akan mengambil langkah serupa dengan Federal Reserve (Fed) dan Reserve Bank of Australia (RBA).
Fed dan RBA telah mula memberi petanda untuk memperlahankan pengetatannya setelah mengambil langkah agresif dalam menaikkan kadar faedah.
Sementara itu, US dolar didagangkan sedikit susut dengan indeks dolar berlegar pada sekitar harga 106.20 apabila tumpuan pelabur kini tertumpu kepada penerbitan data pekerjaan NFP Amerika Syarikat.
Secara keseluruhan, risiko dalam pasaran dilihat terus memulih apabila pelabur mengalihkan tumpuan daripada isu Taiwan yang dicetuskan oleh lawatan Speaker Dewan AS Nancy Pelosi.


Pasaran Tak Menentu Sebab Inflasi AS, USD Tiba-tiba Meliar!

Bacaan terbaru inflasi Amerika Syarikat telah mencetuskan pergerakan ‘liar’ dalam pasaran yang menyaksikan lonjakan dan junaman US dolar.
Indeks harga pengguna (CPI) tahunan AS menurun lebih perlahan daripada dijangkakan pada September dengan catatan 8.2% daripada 8.3% sebelumnya, berbanding jangkaan untuk susut kepada 8.1%.
Sementara pada asas bulanan, CPI meningkat 0.4% melebihi jangkaan untuk peningkatan 0.2% dan lebih tinggi daripada bacaan pada Ogos 0.1%.
Inflasi teras (tidak termasuk harga makanan dan tenaga) pula kekal meningkat 0.6% berbanding bacaan terdahulu, tersasar daripada jangkaan untuk peningkatan 0.4%.
Hal ini secara tidak langsung, menguatkan jangkaan pasaran untuk melihat satu lagi kenaikan 75 mata asas oleh Federal Reserve (Fed) pada mesyuarat polisi November.
 Ini sekali gus memacu lonjakan US dolar sebaik sahaja data dikeluarkan, sebelum ia kembali merosot lebih rendah tidak lama selepas itu.
Kemerosotan ini mungkin dipengaruhi oleh pengambilan untung oleh pelabur selepas mendorong mata wang gergasi ke paras tertinggi 2 minggu.
Bagaimanapun, pelabur perlu berwaspada memandangkan US dolar masih kuat dalam jangka panjang disebabkan faktor-faktor sentimen pasaran yang menyokongnya.
Antara mata wang yang paling terkesan dengan lonjakan USD adalah yen yang menjunam ke paras terendah terbaharu sejak 1990.
Dalam pada itu, pound pula mendaki lebih tinggi susulan laporan yang mengatakan kerajaan UK mungkin akan membuat perubahan dalam pelan fiskalnya yang diumumkan bulan lepas.


Emas Ketinggalan dibelakang Tembaga! Apa Sudah Jadi?

Harga emas menurun, manakala tembaga merekodkan prestasi cemerlang hari ini usai pengumuman positif data perdagangan dari China.
Di China, data imbangan yang melebihi jangkaan, mencatat angka $ 47.6 billion. Namun nilai eksport dan import merosot bagi jangka masa tahun ke tahun.
China merupakan pembeli emas kedua terbesar selepas India, dan pengimport tembaga yang terbaik di dunia.
Terdahulu di Jepun, akaun semasa yang dilaraskan tersasar dari jangkaan awal dengan hanya mencatat nilai 1.65 trillion yen.
 Tambahan lagi, emas bagi penghantaran Disember di Comex New York Merchantile Exchange jatuh 0.21% satu troy ounce.
Juga di Comex, silver futures juga menyusut 0.69% satu troy ounce.
Hanya copper futures yang mencatat peningkatan, iaitu sebanyak 0.51% sepound.
Minggu lepas, harga emas menjunam kepada nilai terburuk dalam tempoh seminggu pada hari Jumaat.
Anda pasti mengimpikan untuk menjadi trader berjaya kan? Kalau perkara semudah ini pun anda tidak mampu follow, sila padamkan hasrat anda itu segera!


NZD/USD Lepasi 0.70000, Capai Paras Tertinggi Sejak Jun 2018!

Mata wang komoditi dilihat semakin menunjukkan prestasi yang baik menuju ke penghujung dagangan minggu ini berikutan sentimen positif vaksin yang disokong oleh harapan terhadap perkembangan vaksin sementara US dolar didagangkan melemah.
Antara mata wang utama yang mungkin terlepas pandang oleh para pedagang di mana terdapat peluang untuk potensi keuntungan adalah dolar New Zealand.
Selepas mesyuarat polisi monetari pada 11 November lalu, Reserve Bank of New Zealand (RBNZ) telah mengekalkan kadar faedah di paras 0.25% meleset berbanding jangkaan pasaran bahawa bank pusat bakal mengumumkan kadar faedah negatif.
Situasi ini telah menjadi faktor mengukuhkan dagangan Kiwi dalam pasaran sementara data ekonomi New Zealand juga menunjukkan isyarat positif.
Sektor perumahan dilihat semakin berkembang dengan baik dengan peningkatan pada harga-harga rumah di New Zealand sehingga kerajaan mencadangkan kepada bank pusat untuk mempertimbangkan harga rumah di dalam polisi.
Pada carta harga pasangan mata wang NZD/USD, corak kenaikan harga pada minggu ini masih diteruskan menyambung trend bullish sejak beberap minggu sebelum ini.
 Harga dilihat menguji paras resistance 0.70000 pada awal minggu sebelum paras tersebut berjaya ditembusi harga pada dagangan Rabu semalam ke paras ketinggian sekitar 0.70140 sekaligus mencatatkan paras tertinggi terbaru sejak Jun 2018.
Pada dagangan hari ini (Khamis), harga dilihat bergerak perlahan di paras 0.70000 tersebut pada sesi Asia sehingga bersambung di awal sesi Eropah.
Dengan jangkaan US dolar kekal bergerak lemah akan mendorong harga terus dipacu lebih tinggi pada sesi berikutnya berkemungkinan menuju ke paras ketinggian sekitar 0.70500 untuk merekodkan paras tertinggi 2 tahun.
Namun perlu berwaspada jika berlaku terjunan semula harga lebih rendah di bawah paras sokongan Moving Average 50 (MA50) pada rangka masa 1 jam pergerakan harga yang bakal memberi isyarat perubahan trend bearish.
Penurunan harga dilihat akan kembali bergerak di bawah paras 0.69300 pada zon RBS (resistance become support) yang menjadi tumpuan sebelum ini.
Lihat gambar carta pasangan mata wang NZD/USD di bawah untuk rujukan analisis teknikal anda.


Jaga-Jaga Untuk Dagangan EUR/USD Hari Ini!

Pasaran kewangan pada dagangan awal minggu ini masih menyaksikan US dolar bergerak lemah berbanding hampir kesemua mata wang utama berikutan keyakinan pelabur terhadap sentimen positif dalam pasaran.
Sentimen pasaran disokong oleh harapan terhadap Kongres Amerika Syarikat (AS) untuk mempercepatkan pelaksanaan bantuan rangsangan ekonomi selepas pemerintahan telah diambil alih oleh Presiden Joe Biden.
Situasi optimis berjaya meredakan kebimbangan terhadap varian virus baru susulan kebanyakan negara menampilkan laporan keputusan imunisasi vaksin yang memberangsangkan.
Penyusutan US dolar di awal minggu tidak dimanfaatkan sepenuhnya oleh mata wang Euro apabila pergerakan harga pada carta pasangan EUR/USD mendatar sepanjang hari.
Harga meniti paras sokongan Moving Average 50 (MA50) pada pergerakan di rangka masa 1 jam dan tidak bertenaga untuk menguji paras rintangan 1.21500.
Namun pelabur masih yakin harga bergerak dalam trend bullish yang dijangka akan menyaksikan kenaikan lebih tinggi harga pada minggu ini sekiranya terus berada di atas paras sokongan MA50.
Sesi Asia pada Selasa melihatkan harga cuba untuk membuat kenaikan dari paras sokongan MA50 menuju ke zon rintangan 1.21500, namun pergerakan harga kekal perlahan.
 Sesi Eropah dijangka akan membuatkan pergerakan lebih aktif dipengaruhi oleh terbitan data pertumbuhan KDNK Eropah dan sentimen ekonomi Jerman tinjauan ZEW.
Kenaikan harga yang berjaya melepasi zon rintangan pada 1.21500-1.21800 bakal meneruskan kenaikan lebih tinggi menuju pula ke zon rintangan 1.22500.
Sebaliknya jika harga menjunam dan memberikan tanda-tanda awal perubahan trend bearish, pelabur akan menjangkakan harga turun menguji zon RBS (resistance become support) pada 1.20900 terlebih dahulu.
Jika penurunan lebih rendah berlaku, paras-paras sokongan pada 1.20000 serta 1.19500 akan kembali menjadi tumpuan.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H4 – 10/04/2018

Jika diperhatikan, pergerakan bullish masih didominasi selagi ia tidak breakout support mingguan yang significant sekitar harga 1.3990. Potensi masih ke arah kenaikan ketika ini dan dijangkakan ia berkemungkinan akan melakukan retracement/correction sebelum meneruskan lagi kenaikan.
 Potensi yang boleh diperhatikan adalah pembentukan signal buy sekitar harga Key Support atau lebih rendah kemungkinan sekitar 1.4033 sebelum ia bullish. Ataupun kemungkinan ia akan terus bullish tanpa melakukan retracement yang banyak.
Jika GBP/USD bullish, ia berpotensi untuk breakout Key Resistance 1.4150 dan mencapai ke level resistance seterusnya samaada sekitar 1.4190 atau lebih tinggi ke 1.4235.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Setelah Semua Pengumuman Penting Terjawab, Ini Yang Berlaku Pada Pasaran Sesi Asia!

Yen melonjak dalam sesi ini termasuk kiwi apabila RBNZ turut mengekalkan rate tanpa perubahan pada 2.0%.
USD/JPY menurun 0.17%, sementara itu AUD/USD didagang meningkat 0.24%.
AUD/USD, 30 minit
USD/JPY, 30 minit
 Dalam masa yang sama, NZD/USD juga melonjak 0.33%.
NZD/USD, 30 minit
US Dollar Index yang mengukur kekuatan Greenback kali terakhir dinilai pada 95.38%.
Semalaman, US Dollar Index yang mengukur kekuatan matawanag utama jatuh 0.08%.
Data Inflasi Di Malaysia Dilapor Meningkat!


Pergerakan Pasaran Kewangan Global Setakat Pagi Ini, US Dolar Lemah

Pergerakan pasaran tukaran matawang (Forex) setakat pagi ini masih lagi kecil di awal permulaan minggu. Secara keseluruhan US dolar dilihat lemah berbanding matawang utama yang lain termasuk Euro, Yen, dan Aussie.
Minggu lalu, pasaran berhadapan dengan event-event politik global yang berisiko iaitu pilihanraya umum UK yang menyaksikan parti Theresa May kehilangan majoriti dan juga keterangan bekas pengarah FBI James Comey di Kongres US.
Usd/Jpy pagi ini dilihat sedikit mengukuh, naik 0.08% walaupun data tempahan peralatan pesin lemah daripada jangkaan. Jepun merekod kemerosotan 3.1% dalam tempahan mesin pada bulan April jauh daripada jangkaan kenaikan 0.5%. Harga pengeluar di Jepun pula naik 2.1% dari tahun ke tahun pada Mei.
 Indeks US dolar yang mengukur kekuatan matawang greenback berbanding enam matawang yang lain merosot 0.07% kepada 97.17.
Ketika ini hasil-bon kerajaan US dilihat semakin meningkat dengan harga bon 10-tahun kini merosot di mana hasilnya meningkat 0.79%. Begitu juga dengan hasil bon 5-tahun US yang naik 1.13%.
Hasil bon dilihat meningkat sejak Selasa minggu lalu dan berterusan hingga Jumaat di mana risiko politik yang dibawa oleh Comey dilihat kurang memberi kesan kepada Trump. Walaubagaimanapun, kita melihat kejatuhan Wallstreet pada Jumaat, yang disebabkan kaunter-kaunter teknologi yang diketuai oleh Apple.
Pasaran komoditi terutamanya minyak mentah bergerak perlahan pasa sesi Asia hari ini di mana emas telah mencatat kejatuhan sebanyan 0.15% dan Perak pula jatuh 0.63%.


Kontradiksi Kenyataan Kementerian Luar China dan Donald Trump Bakal Undang Risiko Pasaran

Dalam keadaan pasaran yang semakin bergerak tenang ekoran risiko terhadap perang dagang antara Amerika Syarikat (AS) dan China yang semakin reda, kebimbangan para pelabur bakal dibayangi oleh isu terbaru ini.
Presiden AS Donald Trump sebelum ini telah menyampaikan mesej yang positif berhubung persetujuan bersama China untuk meneruskan kembali rundingan setelah China menghubungi wakil dagangan AS menyatakan perkara tersebut.
Namun terkini, Kementerian Luar China pula mengeluarkan kenyataan yang kurang menyenangkan berkaitan perkembangan perang dagang apabila memaklumkan tidak menerima sebarang laporan berhubung panggilan telefon antara Amerika dan China untuk membincangkan tentang rundingan.
Tambahan lagi, Kementerian Luar China hanya menyatakan harapan Amerika Syarikat untuk menghentikan tindakan yang salah dan kembali mewujudkan ruang untuk rundingan semula.
 Kenyataan tersebut sama sekali berkontradiksi dengan kenyataan optimis Presiden Donald Trump yang menyatakan China yang ingin kembali ke meja rundingan.
Dengan itu, sentimen pasaran dijangka kembali berisiko dengan keraguan terhadap perdamaian AS-China untuk meneruskan rundingan dagang bakal menambahkan kegelisahan pelabur dalam pasaran semula.
Tiga senario menjadi persoalan iaitu sama ada rundingan tahap tinggi bakal diteruskan semula, China yang terdesak untuk mendapatkan perjanjian ataupun Trump yang sengaja ingin meredakan kegelisahan dalam pasaran.
Sentimen pasaran masih lagi dilihat tenang buat ketika ini namun kejatuhan pada hasil perbendaharaan AS menunjukkan tanda-tanda yang akan menimbulkan kebimbangan terhadap pasaran. Pelabur akan terus memantau perkembangan terbaru bagi rundingan dagang tersebut.


Pra-Tinjau NFP: Laporan Data Perkerjaan Dijangka Positif Oleh Pelabur?

Biro Statistik Buruh (BLS) bakal menerbitkan Laporan Situasi Pekerjaan di Amerika Syarikat pada jam 8.30 malam ini waktu Malaysia. Data yang menjadi tumpuan utama pasaran setiap minggu pertama awal bulan akan diteliti dengan sebaiknya bagi pelabur mendapatkan petunjuk dagangan pada minggu berikutnya.
Untuk laporan Ogos, data pekerjaan dijangka akan mencatatkan pertambahan sekitar 163,000 pekerjaan baru selepas pertambahan 164,000 pada bulan sebelumnya. Data purata pendapatan serta kadar pengangguran masing-masing dijangka kekal di paras 0.3% dan 3.7% seperti bacaan sebelum ini.
Momentum pertambahan pekerjaan dijangka akan masih dikekalkan selepas bacaan data mengalami kejatuhan ketara pada bulan Mei dan juga Februari tahun ini. Sementara kadar pengangguran pula masih berjaya dikekalkan di paras yang rendah sehingga kini.
Peningkatan kadar pendapatan mengambil masa hampir sedekad untuk kembali pulih daripada krisis kewangan dan kemelesetan ekonomi. Sejak berjaya melepasi paras 3.0% pada Oktober tahun lalu, purata pendapatan tahunan terus kekal di paras yang stabil.
 Dilihat secara keseluruhan, kadar peluang pekerjaan baru semakin berkurangan sejak pengukuhan pada tahun lalu, susulan penurunan pada pertumbuhan GDP di Amerika Syarikat.
Namun begitu, purata pertambahan bulanan pada tahun ini menunjukkan pekerjaan yang mencukupi dalam tenaga kerja.
Data penting ini merupakan salah satu data tumpuan oleh bank pusat Federal Reserve (Fed) dalam membuat keputusan bagi penetapan polisi monetari semasa.
Dengan bacaan laporan data pekerjaan ADP NFP yang dikeluarkan positif semalam, pelabur berkemungkinan optimis menjangkakan angka bacaan laporan NFP pada malam ini bakal meningkat. Namun kekal berwaspada untuk sebarang kemungkinan yang akan berlaku berikutan pada kebiasaan data ini dikeluarkan, pelabur akan dipamerkan dengan pergerakan drastik harga melibatkan pasangan matawang dolar USD.


GBP/USD Terjun 150 Pips Menutup Dagangan April

Pergerakan harga pada carta pasangan mata wang GBP/USD dilihat menjunam pada dagangan Jumaat lalu apabila US dolar menutup dagangan April dengan pengukuhan setelah bergerak lemah sepanjang minggu lalu.
Minggu lalu harga gagal mencapai paras rintangan 1.4000 seperti minggu sebelumnya, malah membuat penurunan ke paras terendah mingguan terbaru ke zon RBS (resistance become support) 1.38000.
Mata wang Pound dilihat masih lagi berisiko dengan kenaikan harga pada carta GBP/USD lebih didorong oleh penyusutan US dolar.
Menjadi tumpuan pada minggu ini pula, mesyuarat polisi bank pusat England (BOE) dijangka akan menambahkan lagi tekanan buat Pound.
Kadar faedah dijangka akan terus dikekalkan oleh BOE, sementara pelabur akan memberi fokus terhadap pembelian bon oleh bank pusat dan petunjuk sama ada akan mengekalkan polisi yang longgar dalam menyokong ekonomi.
Penurunan harga pada carta GBP/USD sekitar 150 pips pada Jumaat lalu turut memberi isyarat awal untuk perubahan trend bearish.
 Menyambung dagangan pada awal minggu dan permulaan Mei, harga perlahan pada zon RBS 1.38300-1.38000 yang akan menentukan pergerakan harga seterusnya.
Dengan corak harga yang dipaparkan, harga berkemungkinan akan susut lebih rendah dan menuju pula ke paras tumpuan seterusnya pada 1.37000 yang merupakan zon sokongan pada dagangan Mac dan April lalu.
Sebaliknya jika harga berjaya melonjak semula dari zon RBS tersebut, kenaikan harga bakal menguji rintangan 1.39200 sebelum ke paras rintangan tumpuan 1.4000 semula.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Capai Paras Ketinggian Baru Sejak Dagangan Mac

Dagangan dolar Amerika Syarikat yang masih lemah membuka peluang untuk matawang utama yang lain terus mengukuh. Terutamanya matawang anti-USD, Euro turut mengambil peluang meningkatkan dagangannya berbanding USD di mana dilihat pergerakan harga yang mencatatkan kenaikan pada carta harga EUR/USD.
Walaupun Gabenor bank pusat Eropah, Mario Draghi menyampaikan isyarat dovish dengan petunjuk beberapa lagi penurunan kadar, dagangan Euro yang lemah kembali meningkat pada penghujung dagangan minggu lalu selepas data PMI pada zon Eropah mencatatkan bacaan yang baik.
Data ekonomi yang menyokong dagangan Euro tersebut berjaya mengatasi kenaikan berbanding USD yang terbeban oleh isyarat penurunan kadar oleh Federal Reserve untuk mesyuarat dasar monetari yang akan datang.
Sementara itu juga, USD kekal lemah untuk permulaan dagangan minggu ini berikutan pelabur berwaspada menantikan perkemabangan rundingan dagang antara Amerika Syarikat dan China yang dilaporkan akan diteruskan pada minggu ini di persidangan para pemimpin negara G20 di Osaka, Jepun.
Namun, penganalisis melihat peluang untuk dua ekonomi gergasi dunia itu mencapai persetujuan rundingan adalah tipis.
Lonjakan harga pada carta pasangan matawang EUR/USD telah mencatatkan paras ketinggian terbaru sejak dagangan Mac lalu selepas berjaya breakout zon resistance sebelum ini sekitar 1.13500.
Permulaan dagangan pada EUR/USD sejak sesi Asia pagi ini kekal tinggi berbanding penutupan harga pada penghujung minggu lalu walaupun pergerakan harga mendatar.
Berkemungkinan harga akan sedikit menurun ke paras Magic Pivot 1.1344 pada indicator Moshed Magic Line hari ini untuk menguji zon RBS (resistance become support) yang juga merupakan paras ketinggian harga sebelum ini yang telah berjaya ditembusi harga.
 Harga kemudian dijangka akan kembali meneruskan kenaikan ke paras lebih tinggi dan berpotensi mencatatkan paras ketinggian yang baru di sekitar paras tumpuan 1.15000 juga paras resistance MagicR3 pada indicator Moshed Magic Line hari ini.
Namun jika harga terus turun lebih rendah dari paras Magic Pivot hari ini, paras awal yang dilihat akan dituju harga adalah pada support 1.1308 (MagicS1) yang berada pada zon RBS.
Penurun lebih rendah boleh mencecah sehingga ke paras serendah support 1.1213 (MagicS3) yang turut dilihat sebagai paras tumpuan harga pada dagangan sebelum ini.
Lihat gambar carta harga bagi pasangan matawang EUR/USD untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1308, 1.1249, 1.1213.
Paras resistance: 1.1404, 1.1439, 1.1499.
Team INTRADAY menggunakan bacaan dan carta forex dari Broker SaracenMarkets.


Jangan Terkejut Kalau USD Lemah Semula

Kemajuan dalam dagangan US dolar kembali terbantut, menyaksikan raja mata wang itu menyusut pada pembukaan sesi Eropah.
Berbanding sekumpulan mata wang utama, indeks dolar yang mengukur kekuatan dolar greenback didagangkan merosot sekitar harga 101.80.
Sentimen pasaran bertambah baik pada hari Selasa selepas data yang diterbitkan pada sesi Asia menunjukkan ekonomi China berkembang lebih kukuh pada suku pertama 2023.
Keluaran dalam negara kasar (KDNK) China berkembang 4.5% tahun ke tahun pada suku pertama, melebihi jangkaan pasaran untuk meningkat hanya 4% selepas sekatan Covid-19 dihapuskan.
 Ini sekali gus menyokong mata wang sensitif risiko dolar Aussie dan New Zealand untuk bangkit semula daripada kejatuhan terdahulu berbanding US dolar.
Peningkatan yang sama turut dilihat dalam dagangan euro yang didagangkan meningkat pada sekitar harga 1.0965 berbanding greenback.
Mata wang pound juga menokok pada sekitar harga 1.2423 berbanding US dolar ketika tumpuan pasaran kini beralih kepada terbitan data inflasi UK pada hari Rabu.
Data pekerjaan yang baru diterbitkan menunjukkan kadar pengangguran UK meningkat kepada 3.8% dalam tempoh tiga bulan hingga Februari.
Sementara itu, dolar loonie kekal didagangkan lebih kukuh menjelang keluaran data inflasi Kanada pada sesi New York akan datang.


Analisis Teknikal GBP/JPY – Timeframe H1 – 27/9/2018

Secara teknikal, pergerakan harga pada chart GBP/JPY pada dagangan semalam dilihat agak sederhana di mana pada sesi pasaran Asia, harga cuba untuk membuat penurunan melepasi paras Magic Pivot semalam namun kembali pantul semula pada sesi dagangan Eropah. Harga kemudian dilihat telah membuat penurunan semula  melepasi paras Magic Pivot berkemungkinan disebabkan faktor matawang Yen yang mendapat permintaan setelah pasaran dilihat berada dalam keadaan sedikit berisiko (risk-off).
Pada sesi pasaran Asia hari ini, harga dilihat cuba untuk membuat kenaikan melepasi paras Magic Pivot 148.549 hari ini namun harga kembali ditekan semula lebih rendah ke paras support 148.007 (MagicS1). Pada sesi pasaran Eropah hari ini, harga dilihat telah membuat penurunan melepasi paras support 148.007 (MagicS1) dan telah menyentuh paras support 147.707 (MagicS2) berikutan USD yang kembali mengukuh. Seterusnya, jangkaan harga akan menguji paras support 147.165 (MagicS3) yang berada pada zon RBS (resistance become support) yang menjadi paras tumpuan harga sebelum ini.
 Namun, jika harga mampu mendapatkan semula momentum kenaikan yang dibuat sebelum ini, harga berkemungkinan akan naik melepasi paras Magic Pivot 148.549 dan juga paras resistance 148.849 (MagicR1). Dan jika harga masih mampu untuk mencapai ketinggian yang baru, paras yang dilihat berpotensi untuk dituju harga adalah pada resistance 149.391 (MagicR2) atau paras resistance yang lebih tinggi iaitu pada 149.691 (MagicR3).
Ikuti perkembangan rundingan Brexit yang masih menjadi kebimbangan dalam pasaran semasa. Perubahan terhadap sebarang syarat rundingan bakal mempengaruhi nilai matawang GBP dan khususnya pergerakan harga pada chart GBP/JPY ini. Sentiasa kawal posisi trading anda dan lihat paras-paras penting pada indicator Moshed Magic Line untuk memberi idea kepada analisis teknikal harian anda.

Paras support: 148.007, 147.707, 147.165.
Paras resistance: 148.849, 149.391, 149.691.


Cecah Paras Terendah 11 Tahun, AUD/USD Dibuka Lebih Rendah Pada Minggu Ini

Pasaran kewangan pada dagangan awal minggu ini masih dalam sentimen berisiko dengan laporan peningkatan jangkitan Coronavirus di luar China yang agak drastik.
Pada hujung minggu, dilaporkan peningkatan ketara kes jangkitan virus di Korea Selatan lebih 600 kes, di Itali dengan lebih 150 kes serta di Iran dengan 43 kes.
Pertubuhan Kesihatan Sedunia (WHO) turut menzahirkan kebimbangan terhadap peningkatan angka kes wabak COVID-19 yang menular ini tanpa maklumat jelas dari China.
Antara matawang ketara yang terkesan adalah dolar Australia dengan siri penurunan harga terus dipamerkan pada carta pasangan matawang AUD/USD ke paras terendah terbaru sejak Mac 2009.
Dengan sentimen yang kekal berisiko, harga pada carta AUD/USD dibuka lebih rendah berbanding paras terendah harga yang dicecah minggu lalu iaitu pada sekitar 0.65830.
Harga yang dibuka lebih rendah tersebut kemudiannya mencatatkan kenaikan pada awal sesi Asia bermula sebelum kembali bergerak perlahan semula selepas gagal melepasi halangan Moving Average 50 (MA50) pada rangka masa 1 jam pergerakan harga.
 Penurunan harga yang diteruskan bakal mencatatkan paras terendah terbaru jika berjaya melepasi paras terendah pada pembukaan harga pada awal sesi pagi ini.
Harga akan terus ditekan ke paras lebih rendah didorong oleh pengukuhan US dolar dalam suasana pasaran yang berisiko.
Namun jika harga kembali membuat kenaikan dan berjaya melepasi paras halangan dinamik MA50, harga berkemungkinan menunjukkan isyarat awal perubahan trend bagi menamatkan siri penurunan harga.
Kenaikan harga bakal menuju zon SBR (support become resistance) di sekitar paras 0.66700 yang berjaya ditembusi pada penurunan harga minggu lalu.
Jika harga gagal tembusi zon tersebut, siri penurunan harga berkemungkinan akan diteruskan kembali.
Lihat gambar carta pasangan matawang AUD/USD di bawah untuk rujukan analisis teknikal anda.


GOLD Buat U-Turn, Terjun 700 Pips!

Pergerakan agresif bagi dagangan emas hari ini dipamerkan dengan paras tertinggi terbaru dicapai lagi berbanding dagangan semalam.
Paras tertinggi yang dicatatkan pada Isnin mencapai paras sekitar 1945.00 pada carta XAU/USD selepas berjaya melepasi paras tertinggi sebelum ini yang pernah direkodkan pada 2011.
Namun, paras tersebut terus diatasi pada dagangan pada sesi Asia pagi ini dengan kenaikan yang dipamerkan harga sehingga mencecah ke paras tertinggi sepanjang masa pada 1980.00.
Memberi kejutan lagi kepada para pelabur apabila harga yang merekodkan paras tertinggi tersebut kembali menjunam sehingga lebih 700 pips pada dagangan yang bersambung ke sesi Eropah.
Paras ketinggian 1916.00 yang dicapai pada September 2011 lalu itu menjadi zon RBS (resistance become support) yang diuji harga.
Paras sokongan Moving Average 50 (MA50) juga dilihat masih cuba untuk diuji harga walaupun menunjukkan sedikit kenaikan semula.
 Ini adalah didorong oleh faktor jangkaan penggubal polisi Amerika Syarikat (AS) yang semakin hampir untuk mencapai kesepakatan dalam pelaksanaan rangsangan fiskal yang kembali menyokong semula dagangan US dolar dalam pasaran.
Pengukuhan US dolar dilihat bersifat sementara yang menjadi faktor penurunan harga emas dengan kes jangkitan Covid-19 di Amerika Syarikat (AS) masih lagi di tahap membimbangkan.
Dengan siri kenaikan harga selama 7 hari berturut-turut telah membuatkan pelabur menjangkakan harga emas mampu melonjak sehingga ke paras $2000 per auns.
Namun penurunan drastik harga pada hari ini berkemungkinan kembali merendahkan semula keyakinan terhadap ramalan tersebut.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tips Untuk Trade Forex Santai-Santai dengan Hati Yang Tenang

Impian adalah satu sebab yang kuat membuatkan kita mahu menjadi seorang trader dan salah satunya adalah untuk mendapatkan kebebasan masa kerana bosan dengan makan gaji. Ini adalah satu mind-set yang salah!
Walaupun tujuan asal sebenarnya adalah mahu kebebasan masa, kebanyakan trader menghadap skrin berjam-jam setiap hari tanpa ada matlamat yang jelas dan tidak mempunyai perancangan yang spesifik setiap hari sehingga ada yang bangun dari tidur, terus menghadap chart forex untuk mencari peluang-peluang untuk trading.
Ada yang bertanya, “Macam mana kita nak trade santai tanpa selalu melihat chart?”
Sebelum soalan ini dijawab, cuba tanya diri sendiri kenapa aku selalu tengok chart walaupun dah entry position?
Ada dua sebab kenapa trader selalu melihat chart forex antaranya:

Mencari peluang entry yang lain
Melihat price bergerak-gerak ke TP atau SL

Dalam situasi satu, anda sudah mempunyai entry tetapi masih mencari peluang yang lain, boleh jadi baik bagi anda untuk mempelbagaikan position trading. Tetapi adakah kesemua position ini akan memberikan keuntungan kepada anda. Lebih teruk lagi kesemua position trade mengalami kerugian.
Hal ini tak lain tak bukan adalah disebabkan kurangnya perancangan dan persediaan sehingga kita membuka banyak position dalam pair yang berlainan. Cuba kuasai teknik anda sendiri dan tentukan satu setup yang ada kebarangkalian tinggi untuk profit dan trade setup tersebut sahaja sehingga mahir.
Pernah dengar tak pepatah Bruce Lee, “Aku tidak takut dengan orang yang berlatih 10000 jenis tendangan. Yang aku takutkan adalah orang yang berlatih satu tendangan sebanyak 10000 kali.”
 Dalam situasi dua, trader jenis ini sudah entry position dan akan melihat price bergerak-gerak setiap seminit. Trader jenis ini sebenarnya mahu melihat adakah price dah hit TP atau belum yang disebabkan emosi terganggu kerana takut mengalami kerugian.
Emosi terganggu ini adalah disebabkan tidak menggunakan risiko yang sepatutnya. Contohnya dengan modal $100 anda meletakkan position 1$ atau lebih teruk lagi menggunakan leverage 1:1000 dan meletakkan position $3. Sudah tentu emosi akan terganggu dalam hal ini, lebih-lebih lagi anda sedang terdesak untuk mendapatkan wang.
Cara penyelesaian bagi situasi dua ini adalah dengan menyedari forex bukanlah tempat untuk anda menjana profit dengan cepat. Jangan sesekali merisikokan wang keperluan anda dalam trading kerana ia hanya akan memburukkan lagi keadaan. Gunakanlah risk management yang baik agar anda lebih tenang dari segi kawalan emosi. Ramai trader walaupun telah berpengalaman, tetapi masih kecundang dengan faktor emosi, apatah lagi newbie.
Oh lupa, macam mana nak trade santai dengan hati yang tenang.
Jawapannya, gunakan pengurusan risiko yang baik iaitu dengan merisikokan hanya 3-5% kerugian dari jumlah modal anda di dalam setiap trade dan bukannya setiap position.
Contohnya, jika anda mempunyai modal $1000, maknanya dalam setiap trade anda hanya merisikokan kerugian sebanyak 3% iaitu $30 dan paling penting modal $1000 ini adalah modal yang anda sanggup rugi mengikut kemampuan anda!
Logiknya mudah, jika anda mengalami kerugian selama 10 kali berturut-turut anda hanya rugi $300 dan masih ada lagi $700 dalam akaun trading anda. Tak kan lah anda trade rugi 10 kali berturut-turut kan? Itulah point yang ingin saya sampaikan.
Semoga tips ini bermanfaat untuk anda. Sila klik SHARE dan LIKE jika anda sukakan perkongsian dari saya ini. Nanti saya akan coretkan lagi.
Buka akaun di sini dan dapatkan FREE Modal USD5 sekarang! – KLIK SINI


Sentimen Terkini Pasaran Kewangan Pada Sesi Dagangan Asia

Kebanyakkan matawang utama berada di paras harga baru-baru ini termasuk matawang US dolar yang kekal kukuh berikutan isu perdagangan US-China yang mula kian reda. Selain itu pelabur memberi tumpuan pada data penting yang akan dikeluarkan oleh dua ekonomi besar dunia sebagai indikasi pertumbuhan ekonomi global.
US dolar berhenti pada sekitar 112.39 yen tidak jauh daripada paras tertinggi 6 bulan yang dikecapi pada hari Jumaat iaitu pada 112.79.
Indeks US dolar yang mengukur kekuatan greenback berbanding enam matawang utama lain hampir tidak berubah pada 94.750. Indeks US dolar pada awalnya melonjak kepada paras 95.241 selepas laporan angkat ekonomi China menunjukkan ancamana tarif tidak mempunyai kesan yang signifikan lagi.
Kekhuatiran pasaran terhadap impak tarif terhadap eksport China telah menghantar yuan jatuh daripada paras 6.7326 kepada 6.705.
Pemain pasaran memberi tumpuan pada data KDNK suku tahun kedua China dan jualan runcit bulan Jun US.
 “Ahli ekonomi berpendapat KDNK suku kedua China dan data aktiviti Jun US yang dikeluarkan akan lebih baik,” kata penganalisis JPMorgan
Manakala pandangan undian penganalisis yang ditinjau oleh Reuters menjangkakan ekonomi China akan berkembang setiap tahun 6.7 peratus daripada 6.8 peratus setahun lalu.
Dalam masa yang sama persidangan Presiden Donald Trump dengan Rusia di Helsinki juga akan menjadi tumpuan.
Ketua Rizab Persekutuan Jerome Powell akan membuat penampilan sebelum Kongres. Menjelang pertemuan itu, bank pusat akan mengeluarkan laporan polisi yang akan menyertakan data pertumbuhan ekonomi A.S. dan the Fed dijangka akan menaikkan kadar secara beransur-ansur.
Matawang Euro pula masih mencatat penyusutan iaitu pada paras harga $1.1610 berbanding US dolar.
Tumpuan akan diberikan pada perbincangan Brexit dan data inflasi zon eropah.


EUR/USD Dijangka Teruskan Penurunan Ke Paras Terendah Terbaru Tahun Ini?

Matawang dolar Euro terus ditekan lebih rendah berbanding dolar USD pada carta harga pasangan matawang EUR/USD untuk sesi dagangan semalam. Penurunan harga telah mencecah ke paras terendah terbaru sejak dagangan Mei 2017 sekitar 1.0855.
Kejatuhan nilai Euro adalah didorong oleh kebimbangan terhadap pertumbuhan ekonomi Jerman yang merupakan ekonomi terbesar di zon Eropah. Reuters melaporkan tinjauan terhadap ekonomi Jerman telah dikemaskini menurun kepada 0.5% untuk pertumbuhan pada 2019.
Bacaan awal untuk indeks harga pengguna Jerman juga menunjukkan bacaan kadar inflasi tahunan berada di bawah paras jangkaan pada 1.2%, terendah untuk satu setengah tahun.
Berdasarkan padangan teknikal untuk pergerakan harga pada carta EUR/USD, harga telah membuat penurunan melepasi paras resistance di sekitar 1.0907 semalam dan mencecah ke paras terendah terbaru sejak dagangan Mei 2017 yang lalu.
Pergerakan harga pada sesi Asia hari ini perlahan dengan harga berlegar di sekitar paras 1.089 dan menguji paras terendah tersebut dan berkemungkinan cuba untuk meneruskan penurunan ke paras terendah terbaru.
 Pelabur akan turut memantau data PMI perkilangan pada zon Eropah hari ini untuk menilai kekuatan matawang dolar Euro dalam pasaran semasa berdasarkan bacaan angka yang diterbitkan.
Jika penurunan harga terus berlaku, harga berpotensi mencecah sehingga ke paras sekitar 1.0830 iaitu paras terendah sejak dagangan April 2017.
Paras SBR (support become resistance) 1.0970 bakal menjadi paras yang akan diuji harga untuk menentukan arah pergerakan harga sama ada menuju lebih rendah atau kembali membuat kenaikan semula.
Lihat paras-paras support dan resistance yang ditandakan pada gambar di bawah untuk rujukan teknikal analisis anda.


EUR/USD Kembali Akur Untuk Sambung Trend Penurunan Harga?

Risiko pada penilaian sentimen pasaran semasa kembali meningkat ekoran kerajaan Amerika Syarikat (AS) telah menuduh tentera Rusia melakukan jenayah perang di Ukraine.
Kenyataan ini bakal membangkitkan lagi kemarahan Presiden Rusia, Vladimir Putin sementara rundingan damai terus gagal capai persetujuan selepas beberapa pusingan.
Presiden AS Joe Biden bakal mengadakan perjumpaan bersama ahli NATO Eropah pada Khamis, dengan jangkaan sekatan ke atas Moscow akan ditingkatkan lagi di samping akan turut membincangkan tentang perjanjian nuklear Iran.
US dolar sebagai mata wang safe-haven kembali pamerkan pengukuhan semula pada dagangan semalam selepas bergerak agak suram di awal minggu.
Pengukuhan mata wang Eropah berbanding US dolar sebelum ini kembali terhad dan menerima tekanan semula oleh pengukuhan US dolar tersebut.

Pada carta harga pasangan mata wang EUR/USD, harga kembali susut semula di bawah paras 1.1000 pada dagangan Rabu semalam selepas terdapat lonjakan pada Selasa.
Ini kembali memberi isyarat untuk harga menyambung pergerakan trend bearish selepas kenaikan harga yang dibuat terhalang oleh paras halangan Moving Average 50 (MA50) pada rangka masa 1 jam.
Namun penurunan harga semalam masih disokong oleh paras sokongan mingguan sekitar 1.09650 apabila pelabur menyaksikan harga turut pantul dari paras tersebut dan menutup dangan sesi New York di sekitar paras 1.1000 semula.
 Bersambung dagangan pada sesi Asia pagi ini (Khamis), harga sedikit susut semula di bawah paras 1.1000 selepas menguji halangan MA50.
Penurunan lebih rendah akan dijangkakan untuk melepasi paras sokongan 1.09650 dan turun menuju zon sekitar 1.0900.
Jika harga teruskan penurunan, zon support pada 1.0800 akan menanti untuk diuji dan pelabur akan menilai reaksi harga pada zon penting tersebut.
Sebaliknya jika harga kembali melonjak semula, zon rintangan pada 1.11300 akan kembali menjadi tumpuan setelah kenaikan minggu lalu gagal tembusi zon tersebut.
Kenaikan lebih tinggi yang diteruskan akan menuju pula ke paras tumpuan 1.12000 untuk meneruskan pergerakan trend bullish.
Data sektor pembuatan dan perkhidmatan di Eropah dan AS akan dipantau pasaran hari ini yang dijangka mempengaruhi pergerakan bagi mata wang US dolar dan Euro.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pada Awal Sesi Eropah

US dollar melemah dalam awal sesi dagangan Eropah dengan AUD pula melemah walaupun menjadi matawang terkuat pada Isnin. Antara tumpuan utama pasaran pada sesi Asia hari ini adalah penetapan polisi monetari Australia (RBA) di mana kadar faedah masih dikekalkan.
Indeks US dollar yang mengukur kekuatan matawang greenback berbanding matawang utama yang lain susut 0.07% setakat pada pukul 3.22 petang.
Major pair EUR/USD membuat penyusutan sebanyak 0.03% dengan GBP/USD hanya naik 0.02%. USD/JPY hampir tidak berubah setakat ini dengan hanya susut 0.01%, USD/CAD susut 0.08%. USD/CHF pula membuat penurunan sebanyak 0.03%. AUD/USD susut 0.10% dengan NZD/USD naik 0.14%.
 Matawang paling kuat setakat ini adalah NZD, manakala matawang paling lemah adalah AUD. Dengan menggabungkan matawang paling kuat dan lemah, pair NZD/AUD naik sebanyak 0.21% setakat pada pukul 3.25 petang.
Kelemahan matawang AUD pada hari ini bukan hanya disebabkan keputusan RBA, kerana matawang Aussie itu melemah menjelang pengumuman polisi pada pukul 12.30 tengah hari tadi. Sebelum itu, Australia melaporkan data akaun semasa yang lebih buruk daripada yang dijangkakan sekaligus menyebabkan AUD tertekan.
Ketika ini, pelabur-pelabur sedang meneliti perkembangan pertemuan antara pemimpin Amerika dan Korea Utara selepas White House mengesahkan pertemuan itu akan berlangsung pada 12 Jun pukul 9 pagi waktu Singapura. Walaubagaimanapun, sekatan terhadap ekonomi Korea Utara akan diteruskan kecuali negara itu akan menghentikan semua program nuklearnya.
Dalam perkembangan lain, hari ini kerajaan Itali akan berhadapan dengan undi-kepercayaan dari Dewan Senator di Itali.


Tak Jadi Turun, EUR/USD Panjat Semula Atas Paras $1.0600

Minit mesyuarat FOMC yang diterbitkan pada awal pagi tadi dilihat tidak mengundang reaksi ketara pada pergerakan US dolar.
Malah, US dolar telah mula bergerak suram sebelum itu lagi apabila data tinjauan ISM bagi sektor pembuatan di Amerika Syarikat (AS) diterbitkan dengan angka yang kurang memberangsangkan, kekal di bawah paras 50.0 mata.
US dolar juga terkesan oleh pemulihan pada sentimen pasaran ekoran laporan daripada China yang sedang mempertimbangkan untuk melonggarkan semula sekatan import arang batu dari Australia.
Perkembangan pembukaan ekonomi negara itu juga masih dipantau walaupun peningkatan kes Covid-19 kini menjadi kebimbangan terbaru.
Berbeza berbanding pengukuhan pada Selasa lalu, US dolar kembali bergerak lemah sepanjang Rabu semalam sehinggalah tumpuan terarah pada minit mesyuarat FOMC.

Pada carta harga pasangan mata wang EUR/USD, harga sebelum ini telah mencecah paras terendah mingguan sekitar 1.05200 kembali mendaki semula sebelum mendatar di atas paras 1.06000.
Kembali berada di atas paras sokongan Moving Average 50 (MA50) pada rangka masa 1 jam di carta EUR/USD memberi isyarat pergerakan trend bearish yang gagal.
 Berkemungkinan harga akan meneruskan kenaikan jika US dolar terus melemah menjelang laporan data pekerjaan NFP AS pada Jumaat dengan ramalan bacaan data yang suram.
Jika kenaikan diteruskan, harga bakal menuju semula ke zon rintangan 1.07000 yang telah dicapai pada penutup 2022 lalu.
Melepasi rintangan tersebut akan mendorong kenaikan lebih tinggi menuju sasaran 1.08000 sekaligus mencatatkan paras ketinggian terbaru 7 bulan.
Sebaliknya jika harga menjunam semula di bawah paras 1.06000, penurunan akan diteruskan semula untuk menuju zon sokongan pada 1.05000.
Penurunan lebih rendah dijangka boleh mencecah sehingga sekitar 1.04000 sekiranya US dolar kembali menemui rentak pengukuhannya semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Susut Semula Susulan Keputusan Mesyuarat RBA

Mata wang dolar Australia pamerkan peningkatan sejak awal pembukaan sesi Asia pagi ini menyambung corak kenaikan harga pada pembukaan pasaran awal minggu.
Namun momentum tersebut gagal dikekalkan selepas reaksi pasaran terhadap keputusan mesyuarat bank pusat Australia yang terbaru.
Reserve Bank of Australia (RBA) terus mengekalkan kadar faedah tidak berubah di paras 0.10% dan dasar monetari yang longgar dan mengulangai bahawa kadar tidak akan ditingkatkan sehingga inflasi stabil berada di paras 2-3%.
Pada carta pasangan mata wang AUD/USD, harga yang telah meningkat ke paras sekitar 0.77680 kembali susut semula bersambung pada awal sesi pasaran Eropah.
Paras sokongan Moving Average 50 (MA50) pada rangka masa 1 jam akan diuji setelah harga berjaya menembusi paras tersebut semalam bagi memberi isyarat untuk trend menaik harga.
Sekiranya paras tersebut berjaya menyokong semula kenaikan harga, berkemungkinan harga akan membuat kenaikan menuju zon rintangan 0.78000 yang turut diuji pada minggu lalu.
 Kenaikan harga juga bakal didorong oleh faktor penyusutan berterusan US dolar pada awal minggu ini dengan kewaspadaan pelabur menjelang laporan data pekerjaan NFP AS.
Namun jika penurunan harga selepas mesyuarat RBA sebentar tadi berterusan, penurunan harga dilihat akan menguji zon RBS (resistance become support) sekitar 0.76700-0.76500 yang turut diuji minggu lalu.
Penurunan lebih rendah harga melepasi zon tersebut akan didorong menuju semula ke zon support pada April sekitar 0.75300.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Faktor US Dollar dan Aussie Berada Dalam Dagangan Mantap!

US Dollar masih dinilai mantap pada hari Rabu apabila satu lagi kenyataan dari Yellen menjadi tumpuan pelabur. Pasaran dijangka akan meneliti sama ada ia senada dengan kenyataan beliau sebelum ini.
US Dollar Index yang melawan 6 matawang utama jatuh sebanyak 0.02 peratus kepada 101.18. Pair USD/JPY meningkat sebanyak 0.02 peratus manakala AUD/USD didagang melonjak sebanyak 0.18 peratus.
USD/JPY, 30 minit
AUD/USD, 30 minit
Semalam, US Dollar meningkat berbanding matawang yang lain pada Selasa selepas Pengerusi Fed, Janet Yellen berkata kepada Kongres bahawa bank pusat AS akan menimbangkan keputusan untuk menaikkan kadar pada mesyuarat yang akan datang.
 Yellen turut berkata bahawa peningkatan kadar adalah sesuai pada mesyuarat yang akan datang jika ekonomi bekembang sejajar dengan jangkaan. Tambah Yellen lagi, perubahan dasar fiskal di bawah pentadbiran Trump boleh menjejaskan unjuran ekonomi. Namun, begitu, ia masih terlalu awal untuk mengetahui kesan dasar Trump kepada ekonomi.
Menurut Fed Rate Monitor Tool, bank pusat tersebut dijangka akan menaikkan kadar dengan peratusan sebanyak 20 peratus pada bulan Mac.
Secara berasingan, data harga pengeluar di AS menunjukkan peningkatan pada kadar terpantas dalam tempoh empat tahun pada bulan Januari berikutan kos tenaga yang semakin melonjak.
Menurut Jabatan Buruh, indeks harga pengeluar meningkat sebanyak 0.6 peratus pada bulan Januari.
Sebelum ini, matawang gergasi ini berada dalam tekanan gara-gara peletakan jawatan Penasihat Keselamatan Negara, Michael Flynn di atas dakwaan bahawa beliau mempunyai hubungan dengan pegawai Russia sebelum Trump dilantik secara rasmi sebagai Presiden.

Kenyataan Agresif Yellen Langsung Tidak Melemahkan Semangat Emas!


Analisis GOLD – Dah Ada Petanda Harga Emas Nak Melonjak Ke?

Pelabur semakin berhati-hati dengan pergerakan US dolar menjelang terbitan data inflasi pada sesi New York sebentar lagi dan juga minit mesyuarat FOMC pada awal pagi Khamis.
Sentimen pasaran masih dinilai berisiko, namun US dolar gagal mengekalkan pengukuhan pada dagangan hari ini (Rabu) ekoran tekanan penurunan pada hasil bon 10-tahun Amerika Syarikat (AS) di bawah paras 1.60% semula.
US dolar yang dilihat kembali bergerak susut menjelang data inflasi AS yang bakal diterbitkan telah memberi ruang dagangan emas untuk catatkan peningkatan.
Pada carta harga XAU/USD yang mengukur nilai emas berbanding US dolar kembali menyaksikan harga emas mencatatkan kenaikan melepasi zon rintangan 1760.00-1765.00 pada sesi Eropah hari ini.
Semalam telah menyaksikan cubaan kenaikan harga menguji zon tersebut, namun harga susut semula dan berlegar di atas paras sokongan Moving Average 50 (MA50) pada rangka masa 1 jam.
Mampukah harga meneruskan kenaikan lebih tinggi untuk keluar dari zon mendatar harga sejak minggu lalu?
 Jika kenaikan harga emas berjaya diteruskan, paras rintangan 1780.00 yang berjaya dicapai minggu lalu akan kembali diuji semula.
Melepasi paras tersebut akan mencatatkan paras ketinggian terbaru emas untuk tempoh 4 minggu dengan jangkaan zon 1800.00 akan menjadi tumpuan.
Sebaliknya jika kenaikan harga kembali mundur semula di bawah zon 1760.00, harga berkemungkinan akan menyambung pergerakan pada zon sideway seperti minggu sebelum ini dengan zon support harga berada pada 1745.00-1740.00.
Sekiranya harga susut lebih rendah di bawah zon support tersebut, harga bakal bergerak pada trend bearish dengan penurunan selanjutnya menuju zon support 1720.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tak Sambung Turun, GBP/USD Lonjak Balik 100 Pips

Meneliti pergerakan pasaran pada sesi dagangan Selasa semalam, US dolar dilihat gagal untuk meneruskan momentum pengukuhannya ekoran pelabur dilihat mula berwaspada terhadap terbitan laporan minit mesyuarat polisi FOMC yang bakal diterbitkan pada awal pagi Khamis.
Sebelum itu, pelabur akan memberi tumpuan dahulu pada data jualan runcit Amerika Syarikat (AS) yang akan diterbitkan di sesi New York malam ini yang dijangka turut akan memacu pergerakan raja mata wang itu menuju penghujung minggu.
Sementara mata wang Pound pula dilihat tidak menunjukkan kesan pergerakan yang ketara selepas terbitan data pekerjaan United Kingdom (UK) di awal sesi Eropah semalam. Pound kekal bergerak susut sebelum meningkat semula di sesi New York semalam berbanding US dolar.
Seterusnya pelabur akan menantikan terbitan data inflasi UK pada pembukaan sesi Eropah sebentar lagi yang turut menjadi tumpuan bank pusat England (BOE) dalam penetapan dasar monetarinya.

Menilai pergerakan harga pada carta pasangan mata wang GBP/USD, pelabur telah menyaksikan lantunan harga semula semalam untuk memberikan petunjuk awal perubahan arah harga.
Pada mulanya harga dilihat menyambung penurunan di sesi Eropah menuju ke zon support 1.20000, namun seperti situasi pada 2 minggu yang lalu, sekali lagi harga melantun semula mencatatkan kenaikan harian sekitar 100 pips.
Kenaikan harga tersebut dilihat menguji semula paras halangan 1.21000 sebelum harga mendatar di sekitar tersebut sehingga ke penghujung sesi New York.
 Pelabur mula menilai isyarat perubahan trend  selepas kenaikan harga itu juga sedikit melepasi paras halangan Moving Average 50 (MA50) pada rangka masa 1 jam di carta GBP/USD.
Bersambung ke sesi dagangan Asia pagi ini (Rabu), pergerakan harga kekal mendatar di zon 1.21000 dengan sedikit kenaikan perlahan dipaparkan sementara data inflasi UK pada pembukaan sesi Eropah sebentar lagi dinantikan.
Jangkaan untuk peningkatan harga yang lebih tinggi bakal menguji semula paras halangan 1.22000 yang menjadi tumpuan pada dagangan penghujung minggu lalu ketika pelabur menyaksikan terjunan harga bermula di zon tersebut.
Peningkatan harga yang diteruskan bakal mensasarkan pula sehingga ke paras 1.23000 bagi mencatatkan paras ketinggian terbaru 7 minggu.
Sebaliknya jika harga kembali meneruskan semula penurunan di awal minggu lalu, penyusutan harga dijangka akan menguji sekali lagi zon support 1.21000 yang masih berjaya membendung kejatuhan lebih rendah harga.
Penurunan harga yang melepasi paras sokongan MA50 juga akan mencetuskan isyarat bagi perubahan trend bearish semula sebelum sasaran untuk penurunan lebih rendah adalah pada sekitar 1.19400 dan 1.18800.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Fakta Perlu Diketahui ‘Trader’ Mengenai Pertumbuhan Ekonomi A.S!

Pertumbuhan ekonomi Amerika Syarikat (A.S) berkembang dengan kukuh pada suku kedua berikutan bantuan kewangan dan program vaksinasi dari kerajaan yang mendorong peningkatan perbelanjaan dalam sektor perkhidmatan.
Keluaran dalan negara kasar (KDNK) meningkat pada kadar tahunan 6.5% pada suku kedua, lapor Jabatan Perdagangan pada hari Khamis dalam anggaran pendahuluan KDNK suku kedua. Bacaan pertumbuhan suku kedua ini jauh lebih tinggi daripada bacaan pertumbuhan suku pertama yang catat bacaan pada kadar 6.3%.
Walaubagaimanapun angka KDNK suku kedua adalah jauh dari sasaran yang diharapkan iaitu pada kadar 8.5%. Waima, pertumbuhan ekonomi tetap berkembang dengan pantas walaupun munculnya varian Delta. Disisi lain, inflasi terus meningkat lebih tinggi. Jika hal ini berterusan ia dapat membawa gangguan terhadap rantaian bekalan dan sekaligus memperlahan ekonomi.
 The Fed pada awal pagi Khamis mengekalkan kadar faedah penanda aras semalaman berhampiran sifar dan juga mengekalkan pembelian bon. Pengerusi the Fed, Jerome Powell menekankan bahawa kesan impak penularan Covid-19 terhadap ekonomi semakin berkurangan.
Ahli ekonomi menjangkakan pertumbuhan sekitar 7% tahun ini, yang merupakan prestasi terbaik sejak tahun 1984. Institusi Monetari Kewangan Antarabangsa pada hari Selasa meningkatkan ramalan pertumbuhan untuk Amerika Syarikat kepada 7.0% pada tahun 2021 dan 4.9% pada tahun 2022.
Laporan berasingan dari Jabatan Tenaga Kerja pada hari Khamis menunjukkan tuntutan awal untuk faedah pengangguran negeri turun sebanyak 24,000 kepada 400,000 bagi minggu yang berakhir pada 24 Julai.


Sentimen Semasa Pasaran Global Setakat Petang Ini, US Dolar Pulih

Pasaran saham Asia didagang bercampur-campur walaupun Wallstreet pada Selasa merekod keuntungan pada hari keempat berturut-turut di mana S&P 500 mencapai paras 2,400. Namun ASX 200 di Australia tidak berubah, gagal mengikuti prestasi positif di Wallstreet. Nikkei 225 pula naik 0.5% dengan faktor kelemahan Yen memperbaiki sentimen pengeksport Jepun.
Manakala indeks Shanghai Komposit dan Hang Seng masing-masing merosot 0.4% dan 0.3% yang disebabkan oleh Moody’s yang menurunkan penarafan negara China berikutan jangkaan kemerosotan pengukuhan kewangan China beberapa tahun ke depan.
Moody pada Rabu menurunkan penarafan China dari Aa3 kepada A1, mengubah pandangan kepada ekonomi negara ini dari stabil kepada negatif. Ini adalah kali pertama Moody (Agensi Penarafan) menurunkan penarafan China sejak 25 tahun lalu dan ini adalah signifikan.
Perkembangan di Eropah pula menunjukkan IMF dan Menteri Kewangan Jerman Schauble mencapai kata sepakat terhadap perjanjian bantuan kepada Greece.
Di UK, Perdana Menteri May mengatakan ancaman keganasan di UK telah dinaikkan kepada kritikal daripada teruk yang menggambarkan terdapat lagi ancaman yang akan berlaku kepada UK.
Dalam pasaran tukaran matawang (forex), US dolar kekal kukuh ketika ini selepas menguat pada penutup pasaran Eropah semalam dengan potensi kenaikan kadar pada Jun ketika ini meningkat semula ke paras tertinggi 80%. Usd/Jpy beberapa jam lepas telah menguji paras 112.00.
 Gbp/Usd masih gagal mengekalkan pengukuhan selepas serangan Manchester dan kini didagang di sekitar 1.2989. Terdapat juga tekanan kepada Dolar Australia selepas Moody’s menurunkan penarafan China di mana Dolar New Zealand juga terkesan sedikit.
Dalam pasaran komoditi, Harga minyak meningkat pada Rabu kerana mendapat sokongan daripada keyakinan pasaran terhadap lanjutan pemotongan bekalan yang diterajui oleh OPEC sehingga meliputi keseluruhan tahun 2017 dan suku pertama tahun depan.
Harga komoditi ini mula mendapat sokongan sebaik sahaja OPEC dan pengeluar utama dunia yang lain termasuk Russia dikatakan akan menyokong lanjutan pemotongan bekalan setelah terikat dengan perjanjian bagi mengurangkan 1.8 juta tong sehari sehingga Jun 2017. Justeru, OPEC dan pengeluar utama non-OPEC dijangka akan bertemu pada 25 Mei ini bagi memuktamadkan keputusan terbabit.
Emas bagi penghantaran Jun di bahagian Comex New York Merchantile Exchange menyusut sebanyak 0.30 peratus kepada $1,251.69 satu troy ounce. China dan India merupakan pengimport emas terbesar di dunia. Justeru, sebarang pengurangan permintaan bagi emas akan mempengaruhi sentimen komoditi ini.
Perkembangan di US pula menunjukkan pandangan yang bercampur-campur dari Presiden Federal Reserve US.
Presiden Federal Reserve Philadelphia Patrick Harker berkata kenaikan kadar faedah pada Jun adalah berpotensi. “Saya masih melihat tiga kenaikan kadar tahun ini adalah bersesuaian.” Beliau juga menegaskan pengurangan kepada penyata imbangan The Fed akan bermula tahun ini dalam keadaan beransur-ansur.
Seorang lagi Presiden Fed iaitu Neel Kashkari berkata mahu melihat lebih banyak data sebelum membuat sebarang keputusan pada mesyuarat Jun. Tambahnya, beliau akan lebih yakin jika inflasi-teras (core-inflation) menuju sasaran 2% atau melebihi nilai tersebut.


Ini Ringkasan Daripada Minit Mesyuarat FOMC Yang Wajib Pelabur Tahu

Minit mesyuarat FOMC yang diterbitkan awal pagi tadi mendedahkan bahawa para pembuat dasar Federal Reserve (Fed) berbicara mengenai pengurangan (tapering) dalam mesyuarat terbaru mereka.
Walaupun minit tersebut menyatakan bahawa beberapa pegawai melihat syarat-syarat untuk tapering akan dicapai lebih awal daripada dijangkakan, tetapi pegawai lain mengatakan mereka harus bersabar dalam menilai kemajuan ke arah sasaran bank pusat dan dalam mengumumkan perubahan untuk pembelian aset.
Beberapa pembuat dasar menyebut mengenai pemulihan ekonomi yang berjalan lebih cepat daripada dijangkakan bersama dengan kenaikan inflasi yang terlalu besar, dan susulan itu Fed perlu menarik semula langkah rangsangan dalam dasar monetarinya.
Namun begitu, ada yang berpendapat bahawa mereka tidak perlu terburu-buru dan pasaran harus bersiap sedia sebelum melakukan apa-apa perubahan.
 Sebilangan besar pembuat dasar merasakan kemajuan yang lebih besar dalam pemulihan ekonomi secara umum dilihat belum dipenuhi, tetapi bersetuju bahawa mereka perlu bersedia bertindak jika inflasi atau risiko lain berlaku.
Pada pertemuan akan datang, para pembuat dasar sepakat untuk terus menilai kemajuan ekonomi dan membincangkan mengenai rancangan untuk perubahan dalam pembelian aset mereka. Tambahan daripada itu, mereka akan memberikan notis lebih awal sebelum mengumumkan pengurangan dalam kadar pembelian.
Dolar greenback yang pada mulanya menyusut susulan penerbitan ini, kembali mencatatkan peningkatan dan didagangkan lebih tinggi pada sesi Asia hari ini.
Ketika penulisan, indeks dolar yang mengukur kekuatan dolar greenback berbanding kebanyakan matawang utama didagangkan di sekitar harga 92.76.


Komen Terbaru Ketua Cawangan Fed Philadelphia, Patrick Harker Mengenai Pemotongan Kadar Faedah

Presiden Federal Reserve cawangan Philadelphia, Patrick Harker tampil memberi komen mengenai pemotongan kadar faedah pada hari ini. Dalam kenyataan tersebut, beliau tidak melihat perlunya pemotongan kadar faedah lanjutan.
Menurut Harker, ketika ini kadar faedah dapat dikatakan pada paras yang neutral dan beliau beri pandangan bahawa pembuat polisi harus kekal pada paras ini dan melihat sejauh mana kesannya terhadap ekonomi.
 Pada mesyuarat FOMC yang lalu. the Fed telah memotong kadar faedah sebanyak 25 mata asas. Pemotongan kadar faedah tersebut merupakan pemotongan yang pertama sejak kemelesetan ekonomi 1 dekad lalu.
Harker yang pada ketika ini bukan merupakan ahli pengundi FOMC berpendapat bahawa beliau menyokong kadar faedah pada paras sekarang dan lebih cenderung untuk menunggu sebelum pelonggaran monetari lanjutan. Beliau berpendapat sekarang bukanlah waktu yang tepat untuk rangsangan lanjutan kerana pasaran buruh adalah kukuh dan inflasi juga bertumbuh secara perlahan.
Selain Harker, Esther George yang merupakan Presiden the Fed cawangan Kansas juga memiliki pandangan yang senada.


9 Sebab Forex Trader Pekerjaan Terbaik Di Dunia, Nombor Sembilan Paling Best!

Ada yang berpendapat forex trading bukan untuk semua orang.
Ia sama seperti tidak semua orang boleh menjadi seorang peguam, doktor, atau pemain bola sepak profesional. Tetapi jika anda benar-benar mahu menjadi seorang forex trader, ini antara sebab ‘Forex trader’ adalah salah satu pekerjaan yang terbaik di dunia.
Jika anda sudah lama dalam industri ini, dan masih mencari rentak atau masih lagi belum dapat menjana profit secara konsisten, ia boleh melemahkan semangat anda.
Anggaplah sebab-sebab ini sebagai satu peringatan atau inspirasi untuk anda terus berusaha mencapai matlamat anda.

Latar belakang bukanlah penghalang

Tak kiralah apa pekerjaan anda sebelum anda membuat keputusan untuk menceburi bidang ini. Apa yang penting adalah kebolehan anda untuk menjana keuntungan dari pasaran. Jadi anda mahu bekerja dalam pekerjaan terbaik ini tanpa memerlukan ijazah? Di sinilah tempatnya di mana anda tidak memerlukan sijil, pengaruh politik, orang dalam dan sebagainya.
2. Bebas Bekerja di mana yang anda suka
Ya, anda boleh bekerja di mana-mana yang anda suka dan selesa. Nak trade sambil melancong, atau anda ada pekerjaan yang lain dan menjadikan forex trading sebagai pendapatan sampingan pun tiada masalah. Tapi jangan lupa yang paling penting internet mesti ada.
3. Modal trading yang kecil
Dari banyak-banyak pasaran, forex market adalah yang paling murah untuk memulakan dagangan berbanding pasaran lain seperti saham, bon dan sebagainya. Ada broker yang menawarkan modal trading serendah 10 dollar. So, apa lagi alasan anda?
4. Trading dapat mengenal diri
Ramai orang berpendapat forex trading adalah sebab duit. Memang betul. Tetapi ia adalah satu perjalanan untuk anda mengenal diri, di mana pada mulanya newbie biasanya akan dikuasai perasaan tamak. Tetapi apabila semakin lama dalam industri ini ia dapat mengajar anda erti kesabaran dan melawan hawa nafsu nak cepat kaya yang ada dalam diri.
5. Bos kepada diri sendiri
Bebas untuk buat apa saja, anda tidak mempunyai bos yang akan mengarah untuk berbuat itu dan ini. Tetapi kena ingat jika tidak ada disiplin, baik lupakan sahaja hasrat anda.
 6. Bebas memilih cara yang sesuai dengan personaliti anda
Anda perlu tahu dahulu anda jenis trader yang macam mana? Swing, intraday atau scalper. Barulah anda boleh memilih cara hidup yang sesuai dengan personaliti anda. Mungkin anda seorang yang tak sabar, so boleh trade dengan cara scalper, atau anda tak tahan melihat price naik turun rasa macam nak sakit jantung? boleh la pilih cara trade macam swinger atau intraday.
7. Boleh trade dalam masa sama ada pekerjaan tetap
Tak ada masalah sebenarnya jika anda mempunyai pekerjaan tetap untuk bermula dalam forex trading. Anda bebas tentukan masa bila nak belajar, bila nak trade sebab market forex sentiasa terbuka lima hari seminggu 24 jam sehari.
8. Kos yang minimum
Apa yang anda perlukan adalah komputer, atau handfon dan tak lupa juga internet. Zaman sekarang semua orang ada handfone so memang tak ada masalah untuk bermula dalm industri ini.
9. Lebih masa dengan keluarga- Fulltime Trader
Ini sudah tentu bagi seorang fulltime-trader. Bagi trader yang sampai ke tahap ‘fulltime-trader’ bermakna mereka yang boleh membuat keuntungan secara konsisten yang sememangnya melebihi pendapatan dari pekerjaan mereka sebelum ini. Bagi mereka yang telah berjaya ke tahap ini, tahniah kami ucapkan.
Kesimpulan
Jadi, inilah sebab-sebab kenapa ‘forex trading’ adalah pekerjaan yang terbaik di dunia. Inilah perkara-perkara yang saya pasti sebab anda ingin menceburi bidang ini.
Nombor sembilan tu memang paling best. Kita semua akan sampai ke tahap ini, jika terus berusaha. Cuma masa yang akan menentukan. Bagi yang kuat berusaha pasti mereka akan sampai lebih cepat.
Akhir sekali, semoga berjaya kepada anda semua!
Minat nak jadi Forex Trader? Jom dapatkan Buku Rahsia Jutawan Forex dari Rumah dan belajar forex dari A to Z – Promo RM90 sahaja!

.
.
.
.


Mampukah USD/CAD Capai 100 PIPS Pergerakan Harga Sebelum Menutup Dagangan Minggu Ini?

Hasil pulangan bon Amerika Syarikat yang meningkat kekal menyokong kestabilan dagangan USD dalam pasaran semasa. Namun pengukuhan dagangan USD semalam agak terganggu dengan data ekonomi yang kurang memberangsangkan termasuk kejatuhan pada data pesanan barangan asas pengeluaran teras dan juga data jualan rumah sedia ada yang turut lemah.
Namun tumpuan pasaran masih kekal pada perkembangan rundingan dagang antara Amerika Syarikat dan China yang bakal mempengaruhi pergerakan matawang USD secara terus apabila laporan dikeluarkan pada bila-bila masa sahaja.
Sementara itu, matawang komoditi dolar Kanada kembali terkesan ekoran kejatuhan pada harga minyak mentah selepas Amerika Syarikat melaporkan pengeluaran minyak mentah mereka mencapai rekod 12 juta tong sehari, memberi kesan terhadap usaha kelab pengeluar OPEC yang didominasi negara Timur Tengah untuk mengekalkan bekalan minyak serta mengukuh dalam pasaran global.
Berdasarkan pada data domestik pula, tumpuan akan terarah pada data jualan runcit Kanada yang akan dikeluarkan pada jam 9.30 malam ini. Jangkaan pasaran adalah bacaan data akan meningkat namun masih kekal berada pada paras yang rendah.
Selain itu, data jualan borong di Kanada yang dikeluarkan semalam mencatatkan angka kenaikan sekaligus memberi isyarat bahawa permintaan oleh pengguna yang meningkat. Dan data tersebut bakal mempengaruhi data jualan runcit pada malam ini.
Dilihat pergerakan harga pada chart pasangan matawang USD/CAD, harga telah menunjukkan kenaikan sejak dagangan sesi New York semalam dan berlegar di sekitar paras tumpuan pada 1.32300 sehingga pasaran Eropah petang ini.
 Harga yang berjaya meneruskan kenaikan berkemungkinan berpotensi untuk mencapai 100 pips pergerakan harga sebelum menguji paras resistance sekitar paras 1.33300.
Dan jika harga kembali membuat penurunan pula, harga boleh mencecah penurunan sehingga 110 pips atau lebih rendah lagi ke sekitar paras support 1.3111 (MagicS3) pada indicator Moshed Magic Line.
Lihat gambar chart USD/CAD di bawah untuk rujukan analisis teknikal anda dan perhatikan juga paras tumpuan harga yang digariskan pada indicator Moshed Magic Line.

Paras support: 1.3182, 1.3136, 1.3111.
Paras resistance: 1.3254, 1.3279, 1.3326.


Ini Yang Terjadi Pada Pasaran Hartanah UK Selepas Pilihan Raya Umum!

Pilihan raya umum yang berlangsung pada Disember lepas telah berjaya menetapkan arah tuju politik negara UK dan telah menghilangkan beberapa ketidakpastian yang dihadapai pada tahun 2019. Ramai pihak yang meneliti kesan terhadap ekonomi selepas pilihan raya umum berlangsung melalui indikator-indikator ekonomi antaranya ialah harga hartanah.
Harga rumah di negara UK dilaporkan mencatat peningkatan tertinggi dalam mana-mana bulan Januari sebelum ini dan hal ini menunjukkan kemenangan parti Konservatif pada bulan Disember telah meningkatkan keyakinan para penduduk UK.
 Berdasarkan laporan Rightmove, harga rumah telah meningkat sebanyak 2.3% pada bulan Januari kepada purata $400,000. Di kota London, harga rumah telah meningkat sebanyak 2.1% daripada bulan Disember dan ini secara tidak langsung terdapat tanda bahawa trend menurun yang dicatat sejak tahun 2016 akan ditamatkan.
Menurut pengurus Rightmove, data menunjukkan permintaan terhadap hartanah akan melonjak kembali. Walaubagaimana dalam masa yang sama berkemungkinan terdapat perubahan berikutan Brexit dan ini merupakan peluang bagi para penjual untuk menjual hartanah mereka dipasaran.
Kemenangan Perdana Menteri Boris Johnson pada bulan Disember memberikan beberapa kejelasan mengenai hubungan U.K. dengan Kesatuan Eropah, walaubagaimanapun masih terdapat banyak persoalan mengenai prospek jangka panjang yang belum terjawab. Para pakar kini masih meragui adakah perjanjian perdagangan bebas baru boleh dimenterai dalam tempoh singkat yang ditetapkan oleh Boris Johson atau tidak. Johnson telah menolak apa-apa lanjutan perjanjian selepas tahun 2020 dan ini membawa maksud hanya ada 11 bulan untuk segala-galanya.


Sentimen Berisiko Menekan Dagangan USD/JPY Ke Paras Lebih Rendah

Walaupun Presiden Amerika Syarikat (AS) Donald Trump menyatakan bahawa rundingan dagang bersama China masih berjalan lancar, namun keyakinan pelabur terhadap sentimen pasaran kian pudar.
Ini adalah disebabkan amaran Trump yang menyatakan jika perjanjian perdagangan bersama China gagal dicapai, Amerika Syarikat akan kembali meningkatkan tambahan tarif terbaru terhadap barangan import China.
Berhubung isu pembelian produk pertanian oleh China yang didesak Amerika, China dikatakan tidak mahu perjanjian yang memihak kepentingan sebelah pihak sahaja.
Susulan kebimbangan tersebut, dagangan safe-haven termasuk Yen Jepun Swiss franc mendapat kelebihan untuk mengukuh dalam pasaran semasa.
Namun, pengukuhan Yen agak terbantut ekoran bacaan data pertumbuhan GDP Jepun untuk suku ketiga mencatatkan penurunan kepada 0.1% daripada 0.3% bacaan susku sebelumnya. Penurunan tersebut merupakan angka pertumbuhan paling lemah untuk tahun ini.
Meneliti pergerakan harga pada carta pasangan matawang safe-haven USD/JPY, harga telah menunjukkan corak penurunan pada minggu ini.
Untuk dagangan semalam, harga yang cuba membuat kenaikan menguji garisan halangan Moving Average 50 (MA50) sebelum turun lebih rendah ke zon support mencecah 108.700 pada sesi pasaran New York. Harga kemudiannya mendatar sehingga sesi berakhir.
 Bersambung pada sesi pasaran Asia hari ini, harga cuba untuk turun lebih rendah pada zon support 108.700 namun Yen gagal memberi tekanan terhadap harga.
Jika harga berjaya turun lebih rendah melepasi zon support tersebut, jangkaan penurunan harga seterusnya akan menuju ke paras sekitar 108.300.
Manakala penurunan lebih rendah mampu mencecah zon support pada 107.900 jika sentimen pasaran kekal berisiko.
Namun jika harga kembali menunjukkan kenaikan semula, harga bakal melepasi garisan MA50 dan juga paras tumpuan pada 109.00.
Kenaikan seterusnya akan menguji zon SBR pada 109.300 sebelum menuju zon resistance pada paras ketinggian 109.500 yang dicapai pada minggu lalu.
Lihat gambar carta pasangan matawang USD/JPY di bawah untuk rujukan analisis teknikal anda.


6 Berita Forex Penting Tumpuan Pasaran Minggu Ini (27-31 Julai 2020)

Berikut merupakan sebahagian data-data ekonomi penting yang menjadi tumpuan pasaran sepanjang minggu ini.
Data Inflasi Australia (Rabu 9.30 Pagi): Indeks harga pengguna di Australia untuk suku tahun pertama meningkat 0.3%, peningkatan rendah berbanding sebelumnya. Jangkaan untuk inflasi bagi suku tahun kedua bakal menurun.
Mesyuarat FOMC (Khamis 2.00 Pagi): Tumpuan utama minggu ini akan terarah pada mesyuarat FOMC dengan jangkaan bank pusat Amerika Syarikat (Fed) masih lagi akan mengekalkan kadar faedah. Namun, polisi monetari dijangka akan terus dilonggarkan jika dilihat berdasarkan tekanan ekonomi semasa. Ucapan susulan oleh Gabenor Jerome Powell akan mempengaruhi pergerakan pasaran.
 Data Pertumbuhan GDP Jerman (Khamis 4.00 Petang): Menjadi ekonomi terbesar di Eropah, pertumbuhan ekonomi Jerman akan menjadi tumpuan pelabur. Bacaan awal GDP Jerman bagi suku kedua dijangka masih akan mencatatkan bacaan yang lemah selepas penguncupan ekonomi terbesar suku pertama sejak tahun 2009.
Data Pertumbuhan GDP AS (Khamis 8.30 Malam): Suku tahun pertama melihatkan ekonomi AS menyusut kepada 5%, iaitu penguncupuan terbesar sejak suku terakhir 2008. Dengan peningkatan kes Covid-19 di Amerika Syarikat, pertumbuhan ekonomi AS untuk suku kedua dijangka akan mencatatkan bacaan yang ketara menurun.
Data PMI Pembuatan dan Perkhidmatan China (Jumaat 9.00 Pagi): Walaupun masih terpalit dengan risiko kes Coronavirus, ekonomi kedua terbesar dunia ini dilihat mencatatkan data ekonomi yang positif. Sektor pembuatan dan perkhidmatan di China untuk bulan Julai dijangka mencatatkan angka yang baik di atas paras 50 yang menunjukkan pengembangan ekonomi.
Data Pertumbuhan GDP Kanada (Jumaat 8.30 Malam): Bacaan data pertumbuhan GDP bulanan Kanada menyusut 11.6% selepas penyusutan 7.5% bulan sebelumnya. Ini adalah penguncupan terbesar yang dicatatkan selepas April menjadi bulan sepenuhnya langkah perintah berkurung dilaksanakan. Bulan Jun dijangkakan bacaan GDP Kanada akan kembali meningkat kepada 3.3%.


Ini Sebab Euro Tiba-Tiba Menguat, Data Inflasi Zon-Eropah Melonjak

Data inflasi Zon-Eropah (CPI-inflation) melonjak ke paras 1.9% dari 1.5% sebelum ini dan jika dibandingkan dengan jangkaan pasaran hanya meramalkan kenaikan 1.8%.
Data inflasi teras (core-inflation) pula naik mendadak dari 0.7% bulan lepas kepada 1.2% dan lebih tinggi dari jangkaan pasaran 1.0%. Ini merupakan bacaan tertinggi sejak 2013.
Penyumbang tertinggi bagi kenaikan inflasi kali ini tidak lain tidak bukan ialah komponen bahan api yang merekod kenaikan harga 7.5% dalam masa 12 bulan sehingga Mac 2017. Sebelum ini data hanya merekod kenaikan 7.4% dengan kenaikan harga makanan sebanyak 1.5%.
 Data inflasi pada Mac yang tinggi banyak disumbangkan oleh faktor perayaan tahun lepas dan juga harga bahan api rendah ketika itu.
Presiden ECB Mario Draghi dalam kenyataan semalam mengekalkan pendirian ‘dovish‘ dalam inflasi Zon Eropah. Bank pusat mengatakan mahu menunggu bukti-bukti bahawa inflasi bergerak ke arah 2% sebelum membuat sebarang perubahan dalam rangsangan monetari semasa.
Data secara keseluruhan akan meningkatkan jangkaan bahawa ECB mungkin mengubah sedikit polisi atau sekurang-kurangnya panduan (guidance) pada mesyuarat Jun khususnya dengan kenaikan ‘core-CPI‘.
Matawang Euro bergerak tinggi secara signifikan dengan kenaikan hampir 90 pip sejak tiga jam lepas.


Ini Punca Kejatuhan Mendadak Matawang Pound Pagi Ini!

British Pound jatuh mendadak pada awal dagangan sesi Asia apabila tinjauan terhadap pilihanraya pada Rabu menunjukkan bahawa sokongan terhadap parti konservatif semakin menjunam.
GBP/USD menjunam sebanyak 0.34 peratus kepada 1.2814 selepas kedudukan Theresa May yang juga merupakan calon pasti tersebut tergugat bagi memenangi majoriti keseluruhan kerusi di dalam pilihanraya 8 Jun ini.
Laporan ini dilaporkan oleh akhbar The Times menurut kajian yang telah dijalankan oleh Firma YouGov.
Aussie pula menyerah kalah dalam awal sesi dagangan pagi ini menjelang laporan data pembuatan dari China.
AUD/USD menurun sebanyak 0.08 peratus memandangkan ekonomi negara tersebut adalah berkait rapat dengan Negara Tanah Besar.
 US Dollar Index yang mengukur kekuatan US Dollar pula kali terakhir dinilai dinilai merosot sebanyak 0.11 peratus kepada 97.22.
USD/JPY sedikit berubah kepada 110.86.
Semalam, US Dollar menjunam berbanding matawnag utama yang lain apabila pasaran menurunkan prospektif pemulihan terhadap pertumbuhan ekonomi AS pada suku kedua gara-gara kejatuhan data keyakinan pengguna.
Data ekonomi AS dikeluarkan bercampur-campur pada Selasa apabila data keyakinan pengguna menurun pada bulan April manakala perbelanjaan pengguna menunjukkan peningkatan terbesar dalam tempoh empat bulan.
Menurut Jabatan Perdagangan AS, perbelanjaan pengguna yang menyumbang kepada kira-kira 70 peratus daripada aktiviti ekonomi AS meningkat sebanyak 0.4 peratus sejajar dengan ramalan ekonomi.
Satu Lagi Premis Skim Cepat Kaya (M Square, Mface) Diserbu Dekat Ampang


Sentimen & News yang Bakal Menggerakkan Usd/Jpy Minggu Ini (16-20 Januari)

Usd/Jpy meneruskan pembetulan harga (correction) ke bawah minggu lalu, dengan sidang media Trump sebagai faktor pendorong harga berjaya menembusi support terdekat di ‘Daily Chart‘.
Minggu lalu pasaran digerakkan oleh faktor politik dan minggu ini sekali lagi faktor politik akan menggerakkan Usd/Jpy pada Jumaat, semasa pelantikan rasmi Trump sebagai PEOTUS (Presiden of The United States).
Usd/Jpy mencatatkan penurunan empat minggu berturut-turut bermula pada dua minggu terakhir 2016 dimana US dolar kehilangan momentumnya yang disebabkan aktiviti pengambilan untung (take-profit) pemain-pemain pasaran global menjelang akhir tahun. Manakala dalam dua minggu pertama pula, Usd/Jpy banyak dipengaruhi oleh sentimen ketidaktentuan politik di US khususnya Trump.
 Minggu ini, tiada kalendar ekonomi penting dari Jepun dan pasaran akan terus memberi perhatian kepada pengumuman data dari US seperti berikut:

Harga pengguna US (CPI) & Core CPI, Rabu 9.30 malam
Ucapan Pengerusi The Fed (US), Khamis 4 pagi
Data Permit bangunan, Indeks sektor pembuatan (US), Khamis 9.30 malam
Inventori minyak (US), Khamis 12 malam
Ucapan Pengerusi The Fed (US), Jumaat 9 pagi

Dalam kesemua petunjuk ekonomi di atas, data CPI akan menjadi faktor penggerak yang akan dikeluarkan pada Rabu 9.30 malam. Ini merupakan data terpenting dalam ekonomi sesebuah negara untuk mengukur tahap inflasi.
Kenaikan dalam harga pengguna (CPI) akan memberikan potensi reversal kepada Usd/Jpy. The Fed pula akan semakin tertekan untuk menaikkan kadar jika data ini meningkat begitu besar sekaligus mempercepatkan kenaikan kadar tahun ini.


Penurunan Harga Pada Dagangan USD/CAD Didorong Oleh Kenaikan Harga Minyak Mentah

Matawang dolar Kanada kembali melonjak semalam berikutan faktor kenaikan harga minyak mentah selain harapan terhadap pertelingkahan perdagangan antara Amerika Syarikat dan China dapat diselesaikan turut menyokong pengukuhan Loonie.
Harga minyak mentah dilaporkan melonjak selepas kebimbangan terhadap ketegangan yang berlaku di Timur Tengah bakal menjejaskan bekalan minyak global.
Dan jika dilihat pergerakan harga pada chart pasangan matawang USD/CAD, harga menguji zon resistance pada 1.34900 semalam kembali menjunam menunjukkan Loonie kembali mengukuh berbanding dolar Amerika Syarikat sehingga harga turun ke paras support MagicS2 pada indicator Moshed Magic Line semalam.
Tambahan, penurunan tersebut juga disokong pula oleh data jualan runcit di Amerika Syarikat semalam yang mencatatkan bacaan yang lemah.
Harga kemudiannya dilihat bergerak perlahan dan mendatar sebelum menutup dagangan sesi New York di sekitar paras support 1.34400 yang berada pada zon RBS (resistance become support) dan sering menjadi destinasi tumpuan harga sebelum ini.
Dagangan yang bersambung hari ini masih dilihat berlegar di paras harga semalam dan di bawah paras Magic Pivot 1.3452 hari ini.
Jika harga meneruskan penurunan ke paras lebih rendah, jangkaan penurunan harga akan menuju ke paras support 1.3411 (MagicS1) sebelum turun lebih rendah menguji zon support pada 1.3386 (MagicS2).
 Penurunan tersebut bakal mencatatkan sekitar 60 pips tambahan pergerakan harga ke paras lebih rendah.
Namun jika harga kembali melonjak semula lebih tinggi dari paras Magic Pivot hari ini, jangkaan kenaikan harga akan menuju ke paras resistance pada 1.3477 (MagicR1) dan menguji paras ketinggian harga yang dicapai semalam.
Kenaikan harga yang berjaya diteruskan akan cuba menguji paras tumpuan pada 1.35000 untuk mencari paras ketinggian terbaru yang lebih tinggi berkemungkinan mencecah ke paras sekitar 1.3543 (MagicR3) dengan 100 pips kenaikan harga bakal dicatatkan.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.3411, 1.3386, 1.3344.
Paras resistance: 1.3477, 1.3518, 1.3543.


Eh, Kenapa Pula GBP/USD Terjun Balik Di Sesi Eropah Semalam?

Berbeza dengan mata wang Euro yang berjaya mengekalkan momentum pengukuhan awal minggunya, Pound Sterling sebaliknya alami penyusutan pada sesi Eropah semalam susulan bacaan data sektor ekonomi UK diterbitkan.
Bacaan data PMI pembuatan dan perkhidmatan UK diterbitkan kurang memberangsangkan telah mendorong penurunan harga pada carta pasangan mata wang GBP/USD semula.
Namun harga tidak meneruskan penurunan lebih rendah pada sesi New York ekoran US dolar yang masih bergerak lemah dalam pasaran gagal untuk menambah tekanan terhadap Pound.

Pada carta GBP/USD, harga yang pada mulanya berlegar di zon rintangan 1.26000 selepas kenaikan di awal minggu mencapai ke paras tersebut, harga kemudiannya dilihat membuat terjunan semula sehingga ke zon 1.25000 yang menjadi zon support terbaru buat harga.
1.25000 membentuk zon RBS (resistance become support) dan pelabur menyaksikan harga meningkat sedikit di atas zon tersebut sehingga berakhir dagangan sesi New York.
Namun, pelabur mula bersedia untuk kejatuhan lebih lanjut harga selepas mendapat isyarat awal untuk perubahan trend bearish berikutan harga telah kembali bergerak di bawah paras halangan Moving Average 50 (MA50) pada rangka masa 1 jam.
 Sekiranya harga menyambung penurunan selepas terjunan harga semalam, harga yang bergerak di bawah zon 1.25000 seterusnya akan menuju ke sekitar 1.24000.
Selepas menguji paras tersebut, penurunan yang masih diteruskan seterusnya dijangka akan menghampiri ke zon 1.23000 pula.
Sebaliknya jika harga berjaya meneruskan lagi pergerakan trend bullishnya sebelum ini, harga bakal melonjak menguji sekali lagi rintangan pada ketinggian 1.26000.
Dan harga yang berjaya menembusi rintangan tersebut bakal mencatatkan paras ketinggian terbaru 4 minggu dengan sasaran seterusnya adalah untuk menuju ke zon 1.27000.
Lihat gambar harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/CAD Masih Dijangka Untuk Teruskan Penurunan?

Dolar Kanada dilihat kekal bergerak stabil dalam pasaran disokong oleh sentimen positif pasaran minyak mentah global.
Kali ini perkembangan terbaru pasaran minyak disokong oleh laporan inventori minyak mentah Amerika Syarikat (AS) yang merosot bakal menjangkakan peningkatan bagi permintaan minyak mentah berikutan AS merupakan antara negara pengguna terbesar minyak di dunia.
Dapat diperhatikan pergerakan harga pada carta pasangan mata wang USD/CAD memaparkan corak penurunan harga sejak awal minggu ini.
Namun selepas pengukuhan Loonie menekan harga sehingga ke paras 1.22500 di awak sesi New York semalam, harga mula susut semula sehingga penghujung sesi untuk menutup dagangan di sekitar paras 1.23000.
Kenaikan semula harga didorong oleh pengukuhan semula US dolar selepas pasaran memberi reaksi terhadap perbincangan Federal Reserve (Fed) untuk langkah mengetatkan dasar monetari mereka.
Selain itu juga, turut mendorong kenaikan harga adalah data jualan runcit Kanada yang diterbitkan dengan bacaan yang merosot untuk bulan April, membantutkan pengukuhan CAD.
 Namun pelabur masih melihat isyarat penurunan harga bagi trend bearish berikutan harga masih lagi bergerak di bawah paras halangan Moving Average 50 (MA50) pada rangka masa 1 jam pergerakan harga di carta USD/CAD.
Berkemungkinan jika corak penurunan harga berjaya dikekalkan, harga dijangka untuk meneruskan penurunan menuju zon RBS (resistance become support) sekitar 1.21800.
Penurunan lebih rendah melepasi zon tersebut bakal menuju semula ke zon support pada 1.20500 yang telah berjaya membendung kejatuhan harga pada dagangan Mei lalu.
Namun jika penurunan harga berakhir dan harga menyambung semula kenaikan seperti minggu lalu, kenaikan harga akan dijangkakan menguji rintangan 1.24000 terlebih dahulu sebelum menuju semula ke zon resistance 1.24700.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Momentum Kenaikan Pada AUD/USD Bakal Mencatatkan Paras Ketinggian Terbaru

Matawang komoditi dolar Australia berjaya melonjak pada dagangan Jumaat lalu selepas mendapat manfaat daripada data ekonomi China yang positif. China sebagai rakan dagang terbesar Australia sering memberi impak secara terus terhadap dagangan Aussie dalam pasaran semasa selepas data ekonomi di China dikeluarkan.
Dapat dilihat pergerakan harga pada chart pasangan matawang AUD/USD pada Jumaat mencatatkan kenaikan hampir 80 pips dan telah mencatatkan paras ketinggian semasa yang terbaru sejak dagangan Februari lalu sekitar paras 0.71900.
Selain data ekonomi di China, data ekonomi di Australia yang akan menjadi tumpuan pada minggu ini adalah laporan data pekerjaan pada Khamis nanti. Jangkaan bacaan data yang meningkat bakal menyokong dagangan Aussie selain sentimen pasaran yang turut mempengaruhi matawang itu.
Berbanding matawang dolar Amerika yang melemah ekoran data positif pada ekonomi China memberikan kelebihan untuk AUD terus mengukuh.
Pelabur akan beralih ke arah aset berpulangan tinggi seperti AUD dan sebaliknya permintaan pada matawang safe-haven USD akan menyusut.
Dagangan pada AUD/USD hari ini dilihat bergerak mendatar di bawah paras 0.71800 selepas lonjakan harga pada Jumaat lalu ekoran Aussie yang mengukuh.
 Jika harga kembali meneruskan momentum lonjakan minggu lalu, harga berpotensi mencari paras ketinggian terbaru pada chart AUD/USD menguji paras resistance pada 0.7202 (MagicR1) atau ke paras resistance yang lebih tinggi di paras 0.7236 (MagicR2).
Namun jika harga kembali membuat penurunan lebih rendah dari paras Magic Pivot 0.7159 hari ini, zon support pada 0.71300 akan diuji harga sebelum harga menerukan penurunan ke paras lebih rendah sehingga mencecah ke paras support 0.7049 (MagicS3) pada indicator Moshed Magic Line hari ini.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.7125, 0.7082, 0.7049.
Paras resistance: 0.7202, 0.7236, 0.7279.


Kebimbangan Terhadap Reformasi Percukaian, U.S Dolar Menyusut

Matawang U.S dolar menyusut dalam sesi dagangan Asia pada hari Jumaat berikutan isu potongan cukai korporat dibawah pelan reformasi cukai yang dijangka akan ditangguhkan.
Indeks US dolar yang mengukur kekuatan matawang greenback berbanding enam matawang yang lain menyusut 0.03% setakat jam 9.45 pagi kepada 94.39. Matawang tersebut jatuh 0.6% sepanjang minggu ini.
Laporan Washington Post menunjukkan bahawa ketua Senat Republikan sedang menimbang penangguhan selama setahun implementasi pemotongan cukai korporat bagi mematuhi peraturan Senat.
“Fasa awal perbincangan di House of Representative menunjukkan banyak perbezaan pendapat dan masalah, oleh itu rang undang-undang itu mungkin akan berubah,” kata penganalisis pasaran di MUFG London, Derek Halpenny pada beberapa hari lepas.
 Berdasarkan rangka pelan The House, cukai korporat akan dipotong dari 35% kepada 20%, tetapi Senat merencanakan untuk menangguhkan perlaksanaan tersebut sehingga 2019.
Kedua-dua pelan tersebut pada dasarnya mengenakan cukai sebanyak $2.6 trillion keatas keuntungan luar negara. Bagi Senat, kadar cukai yang dikenakan keatas wang tunai dan aset cair adalah sebanyak 12% dan 5% bagi aset bukan cair. Namun berdasarkan kadar cukai yang ingin dikenakan keatas The House ialah 14% dan 7% masing-masing.
Kedua-dua pelan potongan cukai tersebut akan menambahkan $1.5trillion bajet defisit keatas U.S dan hutang negara.
Menurut Imaizumi, Ketua Pengarah Matawang di Tokyo, bulan ini merupakan bulan yang bahaya bagi matawang U.S dolar.
Sebarang penangguhan atau kebarangkalian perubahan cukai akan cenderung memberi kesan kepada matawang US dolar, kata penganalisis.


EUR/USD Mendatar Di Zon $1.0600, Bakal Ada Kejutan Menanti?

Kejutan oleh Bank of Japan (BOJ) selepas mesyuarat dasar monetari semalam turut memberi kesan terhadap pasaran global yang menimbulkan panik.
Namun, situasi kembali reda selepas beberapa sesi dengan pergerakan harga mata wang utama kembali perlahan, kecuali Yen yang memaparkan pengukuhan ketara.
US dolar dilihat masih belum memaparkan arah pergerakan yang jelas sejak awal minggu selepas pengukuhan awal telah dipamerkan di penghujung minggu lalu susulan mesyuarat FOMC.

Seperti major pair yang lain, carta harga bagi pasangan mata wang EUR/USD juga masih lagi pamerkan pergerakan yang mendatar membuatkan pelabur kekal waspada untuk sebarang kejutan.
Masih lagi paras 1.06000 dilihat sebagai zon sokongan buat harga apabila harga kekal meniti di sekitar tersebut dengan julat pergerakan harga semalam sekitar 70 pips dengan ketinggian dicapai pada 1.06600.
Pergerakan harga perlahan di atas paras sokongan Moving Average 50 (MA50) pada rangka masa 1 jam memberi isyarat bahawa pergerakan bullish berkemungkinan akan dipaparkan selepas ini, namun pelabur masih menantikan isyarat yang lebih jelas.
 Sekiranya berlaku lonjakan, rintangan pada zon 1.07000 akan menjadi tumpuan untuk diuji sekali lagi seperti dagangan minggu lalu.
Melepasi zon tersebut akan mencatatkan paras ketinggian terbaru 6 bulan dengan sasaran seterusnya adalah pada 1.08000.
Namun, jika harga susut lebih rendah di bawah zon 1.06000 dan bergerak di bawah MA50, pelabur bersedia untuk kejatuhan harga selepas meneliti petunjuk pergerakan bearish.
Penurunan dijangka akan dilanjutkan ke sekitar zon 1.05000 sebelum reaksi harga pada zon tersebut akan dinilai bagi petunjuk pergerakan harga selanjutnya.
Meneruskan corak penurunan, harga yang melepasi 1.05000 bakal menguji pula paras tumpuan lebih rendah sekitar 1.04000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isu Lebihan Bekalan Masih Mendatangkan Kebimbangan Kepada Komoditi Hitam

Harga minyak mentah menyusut pada hari Rabu apabila data anggaran industri AS menunjukkan peningkatan dalam inventori minyak mentah.
Minyak mentah untuk penghantaran Disember jatuh 0.17% kepada $45.73 setong. Brent mentah juga menunjukkan penyusutan sebanyak 0.11%.
Institut Petroleum Amerika (API) berkata bahawa inventori minyak mentah meningkat 3.65 juta tong minggu lepas. Dalam masa yang sama, inventori petrol mencatatkan sedikit penurunan sementara inventori sulingan dicatat melonjak sebanyak 3.0 juta tong.
Data rasmi pula akan dikeluarkan oleh Pentadbiran Maklumat Tenaga hari ini.
 Semalam, harga minyak melonjak lebih tinggi selepas prospek pembekuan bekalan terus mempengaruhi pasaran minyak dunia.
Menurut sumber Bloomberg, beberapa ahli OPEC juga akan berbincang pada saat akhir bagi menggesa persamaan pendapat dalam mesyuarat akan datang.
Dalam mesyuarat yang diadakan pada September, kumpulan ini telah mencapai persetujuan untuk mengehadkan output kepada 32.5 juta hingga 33.0 juta tong sehari. Pun begitu, keputusan muktamad hanya akan diketahui di Vienna pada 30 November nanti.

“Saya Tidak Nampak Sebarang Kepentingan Untuk Mengkritik Pemilihan Trump Sebagai Presiden AS yang Baru!” : George W. Bush


GBP/USD Tembus Paras 1.27500, Tinggi Mana Lagi Harga Akan Naik?

Sangkaan pasaran untuk dagangan Pound Sterling terus menyusut walau bagaimanapun meleset setelah matawang British itu masih bergerak lebih kukuh berbanding US dolar.
Walaupun masih dibelenggu kebimbangan terhadap perkembangan rundingan Brexit antara UK dan Kesatuan Eropah (EU), Pound pamerkan kenaikan pada dagangan Rabu susulan aktiviti perniagaan di UK akan dibuka semula pada minggu hadapan menurut Perdana Menteri Boris Johnson.
Kesempatan terus diambil oleh Pound untuk meneruskan kenaikan harga lebih tinggi berbanding US dolar pada hari ini di tengah-tengah kewaspadaan pelabur terhadap dagangan US dolar menjelang data inflasi US dan mesyuarat FOMC.
Jika diperhatikan pergerakan harga pada carta pasangan matawang GBP/USD, harga telah berjaya membuat kenaikan melepasi paras ketinggian 1.27500 pada awal sesi pasaran Eropah hari ini.
Sejak awal minggu, harga dilihat beberapa kali menguji paras ketinggian tersebut dan pergerakan harga semalam telah turun melepasi sokongan dinamik Moving Average 50 (MA50) pada rangka masa 1 jam pergerakan harga pada carta GBP/USD seakan memberi isyarat perubahan trend bearish.
Harga walau bagaimanapun gagal melepasi penurunan lebih rendah dari paras 1.26200 yang merupakan zon RBS (resistance become support). Kenaikan kembali dipamerkan semula menuju paras resistance 1.27500 sehingga penghujung sesi New York.
 Bersambung pada dagangan hari ini, harga yang telah berjaya melepasi paras resistance 1.27500 tersebut dijangka akan meneruskan kenaikan lebih tinggi.
Destinasi tumpuan seterusnya berkemungkinan menuju zon SBR (support become resistance) pada sekitar 1.29500.
Sebaliknya jika penurunan harga berlaku, paras tumpuan adalah pada zon RBS 1.26400-1.26200. Melepasi penurunan lebih rendah dari zon tersebut bakal memberi isyarat perubahan trend bearish harga.
Seterusnya zon RBS sebelum ini akan kembali menjadi destinasi tumpuan seperti sekitar 1.25000 dan 1.23600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI